Donacije za OCD\nTrag fondacija :: Donacije :: Javno zastupanje\nOdržana konferencija "Ne zaboravimo mi one koji zaboravljaju"\nNa konferenciji za štampu posvećenoj obeležavanju Međunarodnog dana ljudskih prava, održanoj 09. decembra u Medija centru Beograd, koju je organizovalo udruženje „Snaga prijateljstva“ - Amity, učesnice su naglasile značaj zaštite i poštovanja prava starijih, jer to starijima pomaže da vode dostojanstvene i bezbedne živote kao ravnopravni članovi društva.\nʺPUK – Pomoć u kući za decu sa smetnjama u razvoju u Beograduʺ\nU petak, 07. novembra u prostorijama Press centra UNS-a u Beogradu održan je otvoreni dijalog u organizaciji Udruženja “Novi dan” na temu ʺPUK – Pomoć u kući za decu sa smetnjama u razvoju u Beograduʺ.\nOvim okuglim stolom otvoren je dijalog o mogućnosti uvođenja usluge Pomoć u kući za decu sa smetnjama u razvoja u Beogradu, a razgovarano je o strukturi usluge, pružaocima usluge i slično.\nIzložba kao podsetnik na uslove života starih u udaljenim seoskim područjima\nIzložba fotografija Aleksandra Ćirića, u organizaciji Ženskog etno centra “Lužničke rukotvorine” iz Babušnice otvorena je prošle nedelje u Domu kulture u Babušnici kao podsetnik na uslove života starih u udaljenim seoskim područjima ove opštine. Ovi ljudi žive izolovano, bez socijalne i zdravstvene zaštite, lošeg su zdravlja i često im nedostaju lekovi i osnovne životne namirnice.\nPotpisom za kampanju „Za lepše sutra“\nU okviru manifestacije Dečiji Festival, a povodom obeležavanja Dečije nedelje, 4. oktobra na Gradskom trgu u Požegi Društvo za cerebralnu paralizu, dečiju paralizu i plegije organizovalo je akciju potpisivanja peticije za podršku inicijativi za održivost usluge Personalni asistent.\nForum žena Mali Iđoš pokrenuo inicijativu za pokretanje usluge kućne nege i pomoći, i seoskog domaćina\nForum žena Mali Iđoš 28. septembra organizovao je zajednički sastanak za predstavnike lokalne samouprave, predstavnike medija, 11 zaposlenih u Geronto službi i 66 korisnika i korisnica Geronto službe, kako bi ih upoznao sa inicijativama za pokretanje usluge kućne nege i pomoći, i seoskog domaćina.\nUdruženje Amity uličnom akcijom obeležilo Svetski dan borbe protiv Alchajmera\nU nedelju, 21. septembra Udruženje Amity uličnom akcijom u centru Beograda obeležilo je Svetski dan borbe protiv Alchajmerove bolesti.\nVolonterke i volonteri Udruženja "Snaga prijateljstva - Amity" iskoristili su ovaj dan da razgovaraju sa Beograđanima, uglavnom onim kojih se tema tiče, odnosno koji imaju u porodici ili u neposrednom okruženju osobe koje pate od demencije.\nDom zdravlja “Dr Boško Vrebalov” u Zrenjaninu dostupan za sve žene\nUpornošću “Zrenjaninskog edukativnog centara” Dom zdravlja “Dr Boško Vrebalov”\ndobio je renovirani Dispanzer za žene, pristupačne rampu na ulazu i hidraulični ginekološki sto namenjenu ženama sa invaliditetom, ali i starijm sugrađankama i trudnicama.\nInkluzivni pozorišni performans UG “Zajedno” na proslavi Dana grada Subotice\nUdruženje za podršku osobama sa psihofizičkim smetnjama “Zajedno” organizovalo je javni događaj u okviru zvaničnog programa proslave Dana grada Subotice – inkluzivni pozorišni performans i kreativna radionica su održani na Trgu slobode u Subotici, 1. septembra.\nOsobe koje pate od demencije i njihove porodice trpe veliki teret bolesti\nJuče je u Medija centru Beograd organizacija Amity – snaga prijateljstva predstavila rezultate istraživanja o potrebi formiranja Dnevnog centra za dementne osobe u Beogradu.\nInkluzivna predstava na zrenjaninskom Korzo festu\nInkluzivna predstava Centra za razvoj civilnog društva „Nema veće jednakosti od sunčeve svetlosti“ izvedena je 26. juna u okviru manifestacije Korzo fest u Zrenjaninu. Publika je uživala u predstavi koju su glumci, njih 11, mladi sa i bez invaliditeta, pripremili prethodna dva meseca sa Mirjanom Šajtinac, doajenkom Lutkarske scene zrenjaninskog pozorišta, po tekstu Radivoja Šajtinca.\nDruštvo za pomoć MNRL Pčelica iz Brusa učestovalo u proslavi opštinske slave, Dani preobraženja\nU okviru manifestacije Dani preopraženja u Brusu, Društvo za pomoć MNRL Pčelica učestvovalo je u zvaničnom programu manifestacije kroz likovne radionice i izložbu.\n„Šetnja kroz moj otvoreni i pristupačni grad“\nZrenjaninski edukativni centar poziva na uličnu akciju „Šetnja kroz moj otvoreni i pristupačni grad“, danas od 18 do 20 časova. „U ovoj šetnji obići ćemo sve institucije u centru grada i time ukazati na to kolika je otvorenost i pristupačnost grada za osobe sa invaliditetom.” Šetnja se završava u bašti kafića N&N projekcijom filma „Vidljive“, koji je namenski rađen za kampanju „Dostupnost zdravstvene zaštite za žene sa invaliditetom u Zrenjaninu“, koju je podržao Trag.\nObeležen Međunarodni dan borbe protiv droga u Loznici\nU Loznici je 26. juna 2014. godine na šetalištu ispred Vukovog doma kulture obeležen Međunarodni dan borbe protiv krijumčarenja i zloupotrebe droga.\nUdruženje građana Iskra je u partnerstvu sa KZM Loznica, Crvenim krstom i Domom zdravlja Loznica organizovala uličnu akciju od 10 do 12 časova gde su bili postavljeni štandovi svih organizacija, izložba nagrađenih i pohvaljenih likovnih radova kao i svi plakati iz ranijeg perioda na temu borbe protiv droga.\nBiciklistički foto safari, debata i izložba u Novom Sadu\nNovosadska biciklistička inicijativa od 28. juna do 2. jula organizuje nekoliko događaja u okviru kampanje “Novi Sad Biciklograd”, koja za cilj ima donošenje odluke o izradi Strategije za razvoj biciklizma u Novom Sadu.\nTribina "Psihosocijalne i pravne teškoće s kojima se susreće LGBTIQ populacija u Srbiji - realnost i preporuke"\nTribina "Psihosocijalne i pravne teškoće s kojima se susreće LGBTIQ populacija u Srbiji - realnost i preporuke" u organizaciji UG “Siguran puls mladih” održaće se u ponedeljak, 30. juna u Kulturnom centru REX, Beograd sa početkom u 13 časova.\nTribina je deo kampanje “Skućimo zajednicu” koja za cilj ima otvaranje centra za savetovanje i podršku LGBTTIQ populaciji i njihovim porodicama.\nUdruženje Jelek se predstavilo na Interkulturalnoj večeri u Grockoj\nUdruženje Jelek iz Grocke predstavilo je svoj rad u okviru Interkulturalne večeri, dela projekta omladinske razmene “Priroda u kolažu” Evropske Unije, u Centru za kulturu Grocka 22. juna.\nPrikazan film „Vidljive“ na tribini Zrenjaninskog edukativnog centra\nZrenjaninski edukativni centar (ZEC) organizovao je još jednu tribinu, u okviru kampanje “Dostupnost zdravstvene zaštite za žene sa invaliditetom u Zrenjaninu”, 20. juna 2014. godine.\nNa tribini, koja je za temu imala reproduktivno žensko zdravlje žena sa i bez invaliditeta, govorile su Radoslava Aralica, koordinatorka ove organizacije, doktorka Gordana Marković, načelnica Dispanzera za žene i Svjetlana Timotić, koordinatorka novosadske organizacije …IZ KRUGA – Vojvodina koja se bavi pitanjima žena sa invaliditetom.\nStudijska poseta 25 predstavnika učeničkih parlamenata iz Niša Beogradu\nStudijsku posetu za 25 predstavnika učeničkih parlamenata iz Niša Beogradu organizovala je organizacija “Proaktiv” iz Niša, u okviru kampanje zastupanja kojom utiče na Upravu za obrazovanje, kulturu, omladinu i sport Grada Niša, da donese odluku o formiranju Saveta učenika srednjih škola Grada Niša.\nDodeljene nagrade učenicima na likovnom i literarnom konkursu “Droga je zlo današnjice”\nSvećana izložba i dodela nagrada starijim osnovcima i srednjoškolcima iz Loznice, učesnicima konkursa “Droga je zlo današnjice”, održana je 19. juna u Omladinskom centru u Loznici, u organizaciji udruženja” Iskra-Loznica”.\nPoziv na okrugli sto “Stanje E-uprave u Nišu i kako je unaprediti”\nUdruženja E-Tvrđava organizuje okrugli sto “Stanje E-uprave u Nišu i kako je unaprediti”, koji će se održati u petak 20. juna 2014. godine sa početkom u 12 sati u Medija centru Niš.\nU Likovnom salonu Narodnog univerziteta Trstenik 30.maja otvorena je izložba umetničkih fotografija 12 učenika i učenica srednjih škola iz ovog grada, pod nazivom "Mi, mladi".\nStanovanje uz podršku za osobe sa invaliditetom u Subotici\nU subotu, 24. maja, u zgradi nove Opštine, Udruženje za podršku osobama sa psihofizičkim smetnjama „ZaJedno“ iz Subotice održalo je seminar kojem su prisustvovale osobe sa invaliditetom i njihovi roditelji, predsednici i sekretari organizacija osoba sa invaliditetom. Cilj skupa bio je približavanje teme stanovanja uz podršku za osobe sa invaliditetom.\nIzgradnjom rampe olakšan pristup ženama sa invaliditetom Dispanzeru za žene u Zrenjaninu\nNa ulazu u Dispanzer za žene, Doma zdravlja „Dr Boško Vrebalov“ u Zrenjaninu, na inicijativu Zrenjaninskog edukativnog centara i Udruženja paraplegičara Banata počela je izgradnja rampe za žene sa invaliditetom.\nPrednosti organizacija civilnog društva u pružanju socijalnih usluga\nStudiju “Uporedno istraživanje lokalnih pružalaca usluga socijalne zaštite u Srbiji” sprovela je Trag fondacija u saradnji sa SeCons, grupom za razvojnu inicijativu, u septembru 2013. godine, na uzorku od 108 pružalaca socijalnih usluga.\nKonkurentnost organizacija civilnog društvo kao pružalaca socijalnih usluga\nOrganizacije civilnog društva u Srbiji, pružaju gotovo trećinu svih socijalnih usluga na lokalnom nivou i imaju veoma visok potencijal za umrežavanje, pokazuju rezultati “Uporednog istraživanja lokalnih pružalaca usluga socijalne zaštite u Srbiji” koje je predstavljeno danas u restoranu “Martaan” u Beogradu. Ovu studiju sprovela je Trag fondacija zajedno sa SeCons – grupom za razvojnu inicijativu, u okviru Inicijative za reformu sistema socijalne zaštite koju finansira Američka agencija za međunarodni razvoj (USAID).\nZEC organizuje okrugli sto “Dostupnost zdravstvene zaštite za žene sa invaliditetom”\nZrenjaninski edukativni centar- ZEC organizuje okrugli sto “Dostupnost zdravstvene zaštite za žene sa invaliditetom” koji će se održati u petak 11. aprila 2014. godine u Hotelu Vojvodina, u Zrenjaninu, od 12:00 do 14:00 časova.\n“Zajedno protiv droge-Loznica protiv droge”\nOrganizacija “Iskra-Loznica” održala je 3. aprila prvi konsultativni sastanak u cilju izgradnje mreže podrške za zalaganje za donošenje Lokalnog akcionog plana za borbu protiv droge. Sastanak je održan sa pedagozima i psiholozima srednjih i osnovnih škola, predškolske ustanove “Bambi”, Crvenog krsta, Centra za socijalni rad i Opšte bolnice, u sali za edukaciju Doma zdravlja u Loznici.\n“Jerinin grad” održao tribinu "Naš prostor" u okviru kampanje zagovaranja za dodelu prostora za Omladinski klub\nUdruženje “Jerinin grad”, organizovalo je 31. marta tribinu "Naš prostor" u većnici Narodnog univerziteta u Trsteniku, u okviru kampanje zagovaranja za dodelu prostora za Omladinski klub u ovom gradu.\nOdržan panel “Mogućnosti i načini saradnje organizacija civilnog društva sa organima i institucijama grada Kraljeva”\n„Oblici direktne komunikacije lokalne samouprave i građana” bili su posebna tema panel diskusije o mogućnostima i načinima saradnje organizacija civilnog društva sa organima i institucijama grada Kraljeva, koja je održana u zgradi Gradske uprave 26. marta, u organizaciji UG “Prodor”.\nTribina "Ne okreći glavu - Upoznaj trans osobu i njene probleme"\nTribina "Ne okreći glavu - Upoznaj trans osobu i njene probleme" u organizaciji Siguran puls mladih održaće se u ponedeljak, 31. marta 2014. u kulturnom centru REX, Jevrejska 16, Beograd od 15 do 16 časova.\nDoneti Strategiju o razvoju biciklizma u Novom Sadu\n“Novosadska biciklistička inicijativa”, u saradnji sa sportskim i nevladinim organizacijama iz Novog Sada, zvanično je zatražila od novosadske Skupštine grada da izradi Strategiju o razvoju biciklizma u tom gradu.\n“Igraj za klub”\nRevijalna fudbalska utakmica, “Igraj za klub”, odigrana je u nedelju 16. marta na terenu FK Topoljaka u Grabovcu kod Trstenika, u organizaciji Udruženja građana “Jerinin grad”.\nU utakmici su učestvovali profesionalni fudbaleri, prvoplasirane ekipe opštinske trsteničke lige FK Topoljaka i ekipe Jerinin grad i prijatelji, za koju su nastupali članovi lokalnih organizacija civilnog društva, muzičari, sportisti i kulturni radnici. Fudbal je igralo više od 30 učesnika.\n“Proaktiv” predstavio ideju o formiranju Saveta učenika srednjih škola u Nišu\nOrganizacija “Proaktiv” predstavila je javnosti ideju o formiranju ''Saveta učenika srednjih škola Grada Niša'', 12. marta u Media Centru Niš.\nOsnovna svrha postojanja Saveta je zastupanje prava i interesa učenika, kao i da motiviše i pospešuje aktivizam i volontarizam kod mladih kroz planiranje, realizaciju i promociju vannastavnih aktivnosti.\nZrenjaninke u kampanji za jednaku dostupnost zdravstvene zaštite za žene sa invaliditetom\nU okviru projekta “Kampanja za jednaku dostupnost zdravstvene zaštite za žene sa invaliditetom”, Zrenjaninski edukativni centar i žene iz Udruženja paraplegičara Banata organizovale su uličnu akcija, 07. marta u centru grada.\nTrstenička udruženja se okupila oko inicijative formiranja Omladinskog kluba\nTrstenička udruženja i ustanove okupile su se oko inicijative formiranja Omladinskog kluba, koji postoji u većini gradova Srbije, i potpisale sporazum o saradnji na ovom projektu, na sastanku održanom 5. marta u opštinskoj upravi Trstenika.\nOkrugli sto “Odgovorno budžetiranje socijalnih usluga – Grad Beograd”\nOkrugli sto “Odgovorno budžetiranje socijalnih usluga – Grad Beograd” održan je 5. marta u Beogradu u organizaciji Udruženja Jelek.\nU debati su učestvovali: Mirosinka Prodanović, zamenik sekretara Sekretarijata za socijalnu zaštitu Grada Beograda, Nenad Matić, gradski sekretar Sekretarijata za socijalnu zaštitu, Sanja Miloradović, savetnica za socijalnu zaštitu, Republički zavod za socijalnu zaštitu i Nataša Gligorijević, Udruženje Jelek.\nIzložba ručnih radova žena sa sela\nIzložba ručnih radova žena iz kragujevačkih sela, nastalih u kreativnim radionicama organizacije ''Oaza sigurnosti'', održana je juče u Svečanom salonu Skupštine grada Kragujevca.\nNa izložbi su prikazani odevni i dekorativni predmeti, stoljnjaci, torbe rađene pačvork tehnikom, kao i slike od presovanog cveća, saksije, ukrasne tegle i prehrambeni proizvodi koje su napravile žene iz Dragobraće, Gornjih Komarica, Donjih Jarušica i Vlakče.\nOdržana zdravstvena radionica za tražilje azila u Bogovođi\nOdržana je još jedna u nizu zdravstvena radionica za tražilje azila, 26. februara u Bogovođi, u organizaciji Centra za zaštitu i pomoć tražiocima azila.\nU ambijentu seoske ambulante u Bogovađi, doktorka je tražiljama azila predstavila simptome i probleme visokog i niskog krvnog pritiska i pravilne ishrane. Na radionici su prisustvovale azilantkinje poreklom iz Eritreje, Iraka, Gane i Somalije.\nUdruženje Jelek poziva na okrugli sto "Odgovorno budžetiranje socijalnih usluga - Grad Beograd"\nUdruženje Jelek poziva na okrugli sto: "Odgovorno budžetiranje socijalnih usluga - Grad Beograd", koji će se održati u sredu, 05. marta 2014. godine, od 12 do 13.15 časova, u Press centru UNS-a, ulica Knez Mihajlova br. 6/III.\nPodržani projekti u okviru programa Javno zastupanje za reformu socijalne zaštite\nOdbor za donacije Trag fondacije doneo je odluku da u okviru programa Javno zastupanje za reformu socijalne zaštite, bude podržano 11 organizacija civilnog društva koje su nakon uspešno završenog procesa edukacije podnele finalne predloge projekata. Za realizaciju odobrenih predloga projekata obezbeđena je finansijska podrška u ukupnom iznosu od 9.808.893,71 RSD.\nPerformansom Optimizam – širi dalje, Centar za samostalni život osoba sa invaliditetom iz Kragujevca obeležio uspešan završetak kampanje zastupanja\nDa bi obeležio uspešan završetak kampanje zastupanja za servis personalne asistencije, Centar za samostalni život osoba sa invaliditetom iz Kragujevca, organizovao je muzičko plesni performans “Optimizam – širi dalje”, u subotu, 22. februara, u holu Šoping centra Kragujevac Plaza.\n“Pirot po meri žena”\nUdruženje “Žene juga”, koje je Trag fondacija podržala na programu Javno zastupanje u lokalnim zajednicama, zalaže se za donošenje Lokalnog akcionog plana za unapređenje položaja žena u Pirotu, i time utiče na unapređenje njihovog socio-ekonomskog položaja.\nUdruženje Aurora organizovalo predstavu o toleranciji u OŠ “Sveti Sava” u Boru\nUdruženje Aurora, koje je Trag fondacija podržala u okviru programa Javno zastupanje u lokalnim zajednicama, organizovalo je predstavu o toleranciji, prihvatanju različitosti i važnosti obrazovanja za svu decu, u četvrtak, 30. januara, u osnovnoj školi “Sveti Sava” u Boru.\nZavršen treći trening o veštinama javnog zastupanja u oblasti socijalne zaštite\nPredstavnici 12 organizacija civilnog društva tokom trećeg trening modula obrađivali su teme uloge lokalne samouprave u sistemu socijalne zaštite, prema Zakonu o socijalnoj zaštiti (2011), naručivanju i ugovaranju usluga socijalne zaštite, održivosti pružanja socijalnih usluga i važnosti partnerstva u zajednici.\nDodeljene donacije u okviru programa Javno zastupanje u lokalnim zajednicama\nPrema odluci Odbora za donacije Trag fondacija je, u okviru programa Javno zastupanje u lokalnim zajednicama, dodelila donacije u ukupnom iznosu od 12.689.821,00 RSD, za 11 organizacija civilnog društva koje su se prijavile na konkurs u avgustu i nakon toga u oktobru, novembru i decembru uspešno prošle kroz tromesečni proces edukacije i podnele finalne predloge projekata.\nOkrugli sto o značaju, finansiranju i održivosti usluge Personalnog asistenta organizovao je Centar za samostalni život OSI Kragujevac\nCentar za samostalni život osoba sa invaliditetom iz Kragujevca, koji je Trag fondacija podržala u okviru programa Javno zastupanje u lokalnim zajednicama, organizovao je orkugli sto na temu „Usluge socijalne zaštite – put ka doprinosu osoba sa invaliditetom lokalnoj zajednici“ sa posebnim osvrtom na uslugu Personalnog asistenta za osobe sa invaliditetom, u petak, 13. decemba u kongresnoj sali Hotela Kragujevac.\nZavršen drugi trening o veštinama javnog zastupanja u oblasti socijalne zaštite\nPredstavnici 12 organizacija civilnog društva tokom drugog trening modula obrađivali su teme licenciranja i akreditacije za pružanje socijalnih usluga, standarda kvaliteta usluga i nadležnosti aktera u sistemu socijalne zaštite.\nPoziv na okrugli sto “Lokalni plan akcije za decu Zemuna”\nOkrugli sto “Lokalni plan akcije za decu Zemuna”, u organizaciji udruženja “Evo ruka”, održaće se 11. decembra sa početkom u 11h u Press centru UNS-a, Knez Mihailova 6/III, Beograd.\nCentar za samostalni život osoba sa invaliditetom iz Kragujevca organizovao sportski inkluzivni susret\nSportski inkluzivni susret kome je prisustvovalo približno 100 građana Kragujevca, Centar za samostalni život osoba sa invaliditetom Kragujevac, organizovao je u ponedeljak 25. novembra, u Sportskom centru Park. Centar za samostalni život osoba sa invaliditetom Kragujevac Trag fondacija podržala je okviru programa Javno zastupanje u lokalnim zajednicama, i zalaže se za izdvajanje sredstava iz budžeta Grada Kragujevca za 2014. godinu, za uslugu Personalnog asistenta.\nSvakog četvrtka u Udruženju “Jelek”: Grupa psihološke podrške samohranim roditeljima\n”Pozivamo sve samohrane roditelje da nam se pridruže i ovog četvrtka od 18 do 20 sati u kancelariji Udruženja “Jelek”, u ulici Bulevar revolucije br. 44 u Grockoj” – poručuju iz Jelek-a.\nPrikupljeno 1.000 komada praznih baterija u jučerašnjoj akciji u Leskovcu\nUdruženje Porečje iz Vučja organizovalo je juče još jednu u nizu akcija prikupljanja starih baterija u Leskovcu i tom prilikom je za samo pola sata sakupljeno 1.000 komada.\nUčenici šest osnovnih škola u Boru učestvovali na proslavi Međunarodnog dana tolerancije koju je organizovalo udruženje Aurora\nNa platou ispred Doma kulture u Boru, više od 60 učenika, iz šest osnovnih škola u Boru okupili su se na proslavi Međunarodnog dana tolerancije, u subotu, 16.novembra.\nPočele kreativne radionice u okviru projekta "Inicijativa za žene na selu"\nU okviru projekta "Inicijativa za žene na selu", udruženje Oaza Sigurnost koje je Trag fondacija podržala u okrviru programa Javno zastupanje u lokalnim zajednicama, organizovalo je prvu kreativnu radionicu u Dragobraći. Na radionici su se žene upoznale sa tehnikom ručnog rada - pačvork, nakon čega su i započeti prvi radovi...\nOdržan prvi trening o veštinama javnog zastupanja u oblasti socijalne zaštite\nPredstavnici 12 organizacija civilnog društva učestvovali su u identifikovanju najvažnijih aktera i usluga u sistemu socijalne zaštite, upoznali se sa novinama koje donosi Zakon o socijalnoj zaštiti (2011) i stekli početne veštine javnog zastupanja tokom prvog trening modula održanog od 8. do 10. novembra u hotelu Šumadija u Beogradu.\nU više od 60 mesnih zajednica u Kraljevu, udruženje građana “Prodor” postavilo je poštanske sandučiće u koje građanke i građani mogu da ubace pitanja ili predloge odbornicima i odbornicama u Skupstini grada Kraljeva.\n"Inicijativa za žene na selu"\nProjekat "Inicijativa za žene na selu" koji je pokrenut sredinom ove godine nastao je iz potrebe i želje žena sa sela da se aktivnije uključe u javni život i rešavanje svojih problema i tako doprinesu poboljšanju kvaliteta života u njihovoj zajednici.\nRezultati konkursa programa Javno zastupanje za reformu socijalnih usluga: 12 organizacija uključeno u obuku iz oblasti javnog zastupanja\nSelekcioni odbor za program Javno zastupanje za reformu socijalnih usluga doneo je odluku da u dalji tok programa uključi 12 organizacija koje će u novembru i decembru 2013. i januaru 2014. godine proći tri trodnevna seminara za obuku iz oblasti javnog zastupanja.\nOtvoren konkurs za projekte Javnog zastupanja za reforme socijalne zaštite\nTrag fondacija otvara konkurs za projekte za Javno zastupanje za reformu socijalne zaštite u okviru programa „Inicijativa za reformu socijalne zaštite“, koji se realizuje uz finansijsku podršku Američke agencije za međunarodni razvoj (USAID), u cilju unapređenja sistema socijalne zaštite u Srbiji, a time i kvaliteta života starih, osoba sa invaliditetom, dece i ostalih osetljivih društvenih grupa.\nRezultati konkursa Trag-ovog programa Javno zastupanje u lokalnim zajednicama: 11 organizacija ide na obuku iz oblasti javnog zastupanja\nSelekcioni odbor za program Javno zastupanje doneo je odluku da u dalji tok programa uključi jedanaest organizacija koje će u oktobru, novembru i decembru 2013. godine proći tri trodnevna seminara za obuku iz oblasti javnog zastupanja.\nPrema odluci Odbora za donacije Trag fondacija je, u okviru programa Javno zastupanje u lokalnim zajednicama, dodelila donacije u ukupnom iznosu od 12.034.594,00 RSD, za 10 organizacija civilnog društva koje su se prijavile na konkurs u januaru i nakon toga tokom proleća uspešno prošle kroz tromesečni proces edukacije i podnele finalne predloge projekata.\nOtvoren konkurs „Javno zastupanje u lokalnim zajednicama” do 9. septembra 2013. godine\nTrag fondacija (Trag) otvara konkurs pod nazivom Javno zastupanje u lokalnim zajednicama. Na ovaj način Trag u partnerstvu sa Institutom za održive zajednice (ISC), a uz finansijsku podršku Američke agencije za međunarodni razvoj (USAID), želi da podstakne i podrži udruženja građana u Srbiji u razvijanju uspešnih modela javnog zastupanja u lokalnoj zajednici.\nZavršen treći seminar o veštinama javnog zastupanja u lokalnim zajednicama\nKako uspešno lobirati tokom kampanje javnog zastupanja, i koje su sve moguće tehnike uticaja na donosioce odluka, predstavnici 11 organizacija civilnog društva saznali su na trećem trening seminaru o javnom zastupanju u lokalnim zajednicama koje je Balkanski fond za lokalne inicijative organizovao u hotelu Šumadija u Beogradu proteklog vikenda.\nOdržana dva treninga o veštinama javnog zastupanja u lokalnim zajednicama\nPredstavnici 11 organizacija civilnog društva stekli su početne veštine javnog zastupanja tokom dva trodnevna trening seminara o javnom zastupanju u lokalnim zajednicama koje je Balkanski fond za lokalne inicijative organizovao u hotelu Šumadija u Beogradu tokom marta i aprila.\nRezultati konkursa BCIF-ovog programa Javno zastupanje: jedanaest organizacija ide na obuku iz oblasti javnog zastupanja\nSelekcioni odbor za program Javno zastupanje doneo je odluku da u dalji tok programa uključi jedanaest organizacija koje će u martu i aprilu 2013. godine proći tri trodnevna seminara za obuku iz oblasti javnog zastupanja.\nU toku je konkurs „Javno zastupanje u lokalnim zajednicama” do 20. februara 2013. godine\nBalkanski fond za lokalne inicijative (BCIF) otvorio je konkurs pod nazivom Javno zastupanje u lokalnim zajednicama. Na ovaj način BCIF u partnerstvu sa Institutom za održive zajednice (ISC), a uz finansijsku podršku Američke agencije za međunarodni razvoj (USAID), želi da podstakne i podrži udruženja građana u Srbiji u razvijanju uspešnih modela javnog zastupanja u lokalnoj zajednici.\nOtvoren konkurs „Javno zastupanje u lokalnim zajednicama” do 20. februara 2013. godine\nKonkurs „Javno zastupanje u lokalnim zajednicama” otvoren do 13. decembra 2010. godine\nBalkanski fond za lokalne inicijative (BCIF) otvara konkurs pod nazivom Javno zastupanje u lokalnim zajednicama. BCIF u partnerstvu sa Institutom za održive zajednice (ISC), a uz finansijsku podršku Američke agencije za međunarodni razvoj (USAID) želi da podstakne i podrži udruženja građana u Srbiji u razvijanju uspešnih modela javnog zastupanja u lokalnoj zajednici...\nKonkurs „Javno zastupanje u lokalnim zajednicama” otvoren do 11.02. 2010. godine\nBalkanski fond za lokalne inicijative (BCIF) otvara konkurs pod nazivom Javno zastupanje u lokalnim zajednicama. Na ovaj način BCIF uz finansijsku pomoćOdeljenja za međunarodni razvoj (DFID) želi da podstakne i podrži udruženja građana u Srbiji u razvijanju uspešnih modela javnog zastupanja u lokalnoj zajednici.


americkifudbal - SAJAM SPORTA 2018\nTeren je dužine 120 jardi (110 m) i na krajevima se nalazi polje dužine 10 jardi koje predstavlja end zonu, polje do kog je cilj doći kako bi se postigli poeni. Ostatak terena podeljen je na polja dužine 5 jardi, dok se golovi nalaze na krajevima end zone.\nTim koji poseduje loptu (napad) ima 4 pokušaja da pređe deset jardi i tako se izbori za nova 4 pokušaja (engl. first down). Ukoliko timu koji napada to ne pođe za rukom, mogu u četvrtom pokušaju da ispucaju loptu što dalje od svog gola (engl. punt), ili da pokušaju i u poslednjem da osvoje novi napad. Ako ne uspeju, na teren izlazi napad protivničkog tima sa mesta iz kog je krenuo četvrti napad. Postoji vreme za napad i ukoliko u tom vremenu napad ne krene u osvajanje terena dobiće kaznu 5 jardi i u sledećem napadu morati da osvoji 15 za novi. Lopta se postavlja na LOS (engl. line of scrimmage) i akcija počinje kada centar tima koji napada izvede (engl. snap)loptu i prosledi je svom kvoterbeku (engl. quarterback). Pre nego što centar izvede loptu niko ne sme da pređe LOS. Kada se lopta uspešno izvede i nađe u rukama kvoterbeka na njemu je da je prosledi nekom od trkača: raning beku (engl. running back) ili ful beku (engl. full back) (engl. handoff), da pasom pronađe nekog od svojih hvatača (tight end-a ili wide receiver-a), ili pak da sam istrči i tako osvoji teren. Kada jedan tim uspe da uđe u end zonu, bilo pasom ili trčanjem, osvaja 6 poena (engl. touchdown) i ima priliku za dodatno pretvaranje šutom za 1 poen (engl. extra point) ili ponovo akcijom za 2 (engl. 2 point conversation). Ako tim u trećem pokušaju bude zaustavljen na udaljenosti s koje njihov šuter može da pogodi gol (engl. field goal) u četvrtom će pokušati tako da osvoje poene i to 3. Ukoliko bilo koji napadač tokom neke akcije bude uhvaćen u svojoj end zoni, ekipa kojoj to pođe za rukom dobiće 2 poena (engl. safety) kao i posed lopte.\nSvaka četvrtina traje 15 minuta, vreme se zaustavlja kada igrač izađe s loptom van terena, prilikom loše upućenog pasa kao i ukoliko neki tim zatraži tajmaut, na raspolaganju su po tri u svakom poluvremenu. Igra se dok ne istekne vreme odnosno ukoliko je tim krenuo u napad dok se isti ne završi. Pobednik je ekipa koja ima više poena, a ukoliko nakon isteka poslednje četvrtine rezultat nerešen igra se se produžetak, koji traje petnaest minuta, u kom pobeđuje ekipa koja prva postigne poen na bilo koji način. Ako i u produžetku bude nerešeno, utakmica će se takvom i proglasiti.


Još jedan pretres Karadžićeve kuće\nVojnici NATO-a proteklih su godina izvršili nekoliko pretresa porodične kuće Karadžića na Palama.\nVojnici NATO-a pretresli su rano jutros na Palama kod Sarajeva porodičnu kuću u kojoj stanuje Ljiljana Zelen-Karadžić, supruga haškog optuženika Radovana Karadžića, koji se nalazi u pritvoru Haškog tribunala.\nKuću porodice Radovana Karadžića na Palama rano jutros ponovo su pretresli vojnici NATO snaga sa obrazloženjem da tragaju za mrežom pomagača generala Ratka Mladića kojeg traži Haški tribunal.\n"Imamo razlog da vjerujemo da se mreže pomagača Karadžića i Mladića preklapaju i željeli smo da pričamo sa članovima porodice Karadžić o mogućoj komunikaciji sa mrežom Mladićevih pomagača", rekao je Srni portparol NATO-a u Sarajevu Derek Čepel.\nU akciji koja je trajala od 3.15 do 7.00 časova obavljen je razgovor sa Karadžićevom suprugom Ljiljanom Zelen Karadžić, a u vrijeme operacije NATO-a u kući je boravilo sedam lica, rekao je Čepel i ocijenio da je akcija bila korisna.\n"Uprkos tome što je Karadžić u Hagu, mreža njegovih pomagača nije mogla da nestane preko noći i u našem je interesu i u interesu vlasti BiH da ta mreža bude identifikovana", zaključio je Čepel.\nKaradžićeva kćerka Sonja Jovičević Karadžić rekla je novinarima da ova operacija protiv porodice Karadžić predstavlja nastavak pritiska na porodicu i da na indirektan način ometa Karadžićevu odbranu pred sudom u Hagu.


Povecano interesovanje za Volonterski klub\nPodgorica, (MINA) - Vecina clanova Volonterskog kluba Ekonomskog fakulteta uspjela je da nadje zaposlenje, cak i tokom studija, zahvaljujuci iskustvu koje su stekli praksom i dodatnom obukom.\nU Volonterskom klubu smatraju da su studenti Ekonomskog fakulteta mozda i najaktivnija studentska populacija u Crnoj Gori, pa, kako su naveli, ne cudi to sto na toj univerzitetskoj jedinici postoji veliki broj inicijativa za aktivizam.\n"Nas klub, u odnosu na prethodnu godinu. biljezi veci broj clanova, kao i vece interesovanje i bolju posjecu dogadjaja koje organizujemo", rekli su iz Volonterskog kluba agenciji MINA.\nOni su saopstili da su aktivnosti koje su postale tradicija u njihovom radu COMPASS skola komunikacionih vjestina za studente – tri generacije, COMPASS skola komunikacionih vjestina za maturante – dvije generacije i dani zdravih stilova zivota (nutricionisticki pregledi, medicinsko savjetovanje, strucna predavanja i sportske aktivnosti).\nTradicija u njihovom radu, kako su rekli, su i prakse – vise od 100 studenata Ekonomskog fakulteta je, preko Volonterskog kluba, uspjelo da stekne nova znanja i vjestine i bude dio velikih projekata i dogadjaja, kroz aktivno ucesce u realizaciji festivala u Crnoj Gori (Bedem fest i Si dens /Sea dance/ festival).\nIz Volonterskog kluba saopstili su da rade i na jacanju kapaciteta clanova organizacije.\n"Tokom godine svi clanovi nase organizacije kontinuirano prolaze kroz razne obuke, treninge i seminare, u Crnoj Gori i u regionu", dodali su iz Volonterskog kluba.\nIz te organizacije rekli su da je CEO konferencija, najveci dogadjaj za mlade u regionu, prosle godine okupila vise od 250 mladih iz Crne Gore, a organizovali su je studenti Ekonomskog fakulteta, uz podrsku Fakulteta.\nGovoreci o stanju na Ekonomskog fakuletu, iz Volonterskog kluba su naveli da uvijek postoji prostor za poboljsanje.\nU toj organizaciji, kako su kazali, primjecuju da se neke stvari unapredjuju, i neophodno je pohvalitii to sto je Fakultet sada pristupacan i za osobe sa invalididtetom.\nIz Volonterskog kluba su rekli da sa svim profesorima i kadrom na Fakultetu dobro saradjuju.\n"Nije rijetkost da upravo oni podrzavaju nase aktivnosti kroz predavanja i obuke u kojima ucestvuju kao predavaci", naveli su iz te organizacije.\nGovoreci o prakticnom radu na Fakultetu, iz Volonterskog kluba su ocijenili da uvijek postoji prostor za poboljsanje.\n"Vjerujemo da ce, kroz potpisane memorandume o saradnji sa Biznis zajednicom i srodnim fakultetima iz regiona ova komponenta biti dodatno ojacana", porucili su iz Volonterskog kluba.\nKako su kazali, i cinjenica da su studenti Ekonomskog fakulteta Damjana Katnic i Bojan Pejovic, pod mentorstvom profesora Bobana Melovica, osvojili prvo mjesto u oblasti preduzetnistva na najvecem i najprestiznijem evropskom takmicenju u razlicitim disciplinama – Euroskills, govori o kvalitetu i znanju koje se moze steci na Ekonomskog fakultetu.\nIz Volonterskog kluba su saopstili da je dobar dio clanova te organizacije, koja okuplja iskljucivo studente Ekonomskog fakulteta, uspio da nadje zaposlenje, cak i tokom studija, a zahvaljujuci iskustvu koje su stekli kroz prakse i dodatne obuke.\n"Koliki je to konkretno broj u posljednjih 4,5 godina koliko mi postojimo, ne znamo, jer nijesmo detaljno pratili statistiku, ali broj je svakako veliki", naveli su iz kluba.\nOni su ukazali da je nezaposlenost mladih jedan od velikih problema ne samo u Crnoj Gori, vec u cijeloj jugoistocnoj Evropi.\nTo je, kako smatraju u Volonterskom klubu, izazov sa kojim se svaka mlada osoba suocava nakon zavrsenih studija, bez obzira na to koji fakultet je zavrsila.\nGovoreci konkretno o kolegama ekonomistima, iz kluba su ocijenili da oni, nakon zavrsenog fakulteta, znaju kako trziste rada funkcionise i da je konkurentnost nesto sa cim se moraju suociti.\n"Jako je mnogo mladih koji su uspjesni i svjedoce kontra statistici, te zaista vjerujemo da, ukoliko mladi ulazu u sebe i jacaju svoja znanja i vjestine i kroz vannastavne aktivnosti sticu iskustvo, nece imati problema da se izbore za svoje mjesto na trzistu rada", zakljucili su iz Volonterskog kluba.


Prevodi sa makedonskog na češki jezik - Audio verzija\nPrevodi sa makedonskog na češki jezik\nDirektni prevodi sa makedonskog jezika na češki, iako se ne traže toliko često kao ostali tipovi prevoda, su takođe usluga koju mogu da dobiju svi klijenti u bilo kojoj poslovnici Prevodilačkog centra Akademije Oxford. A ovu uslugu nudimo zato što naš tim čine prevodioci i sudski tumači za makedonski i za češki jezik, tako da klijenti kod nas mogu da dobiju na prvom mestu kompletnu obradu svih vrsta dokumenata. A to se odnosi ne samo na lična i dokumenta koja se predaju nadležnim institucijama, odnosno različite vrste uverenja, potvrda, izjava i saglasnosti, nego i na sva dokumenta koja čine različite tipove dokumentacija. Pod tim se misli najpre na sva ona dokumenta koja čine građevinsku i poslovnu, ali i tehničku, tendersku i medicinsku, te mnoge druge vrste dokumentacija. Prilikom njihove obrade prvo se vrši prevod sa makedonskog jezika na češki, a zatim i overa sudskog tumača. Međutim, da bi ovaj postupak mogao da bude izvršen u skladu sa pravilima koja nalaže zakon, klijenti su dužni da ispune sve obaveze, to jest prvo da pošalju i originalne materijale na uvid sudskom tumaču, ali i da se raspitaju o stavljanju haškog pečata na konkretna dokumenta. Ovaj pečat, koji je poznat još i kao Apostille se stavlja na ona dokumenta koja određuje zakon i to u okviru nadležnih institucija pri osnovnim sudovima naše zemlje. Upravo zato se i zahteva da klijent sazna da li je Apostille pečat obavezan i za dokumenta za koja zahteva prevođenje sa makedonskog jezika na češki, a ako sazna da jeste on bi trebalo da pita i da li se ova vrsta overe vrši tek nakon što prevodilac i sudski tumač obrade konkretan dokument ili pre toga, uzevši u obzir da su oba načina overe prisutna u praksi i da se primenjuju na tačno određena dokumenta.\nA uz dokumenta, naši stručnjaci mogu klijentima da ponude i kompletnu obradu audio i video sadržaja (reklamne poruke, serije, emisije, filmovi i ostalo), što znači da će prvo uraditi njihov prevod u pomenutoj kombinaciji jezika, a zatim ako klijentima odgovara mogu da im ponude uslugu njihovog sinhronizovanja, kao i titlovanje obrađenih sadržaja. Takođe, prevodilac i sudski tumač mogu da izvrše i prevod sa makedonskog jezika na češki za sve vrste materijala iz oblasti marketinga, odnosno za književna dela i udžbenike. Prevode i članke iz novina, različite vrste tekstova i časopisa, odnosno sve sadržaje koji su vezani za oblast interneta.\nPored svih usluga koje smo pomenuli, a koje se primarno tiču prevoda u pisanoj formi, svima zainteresovanim klijentima omogućujemo i angažovanje naših stručnjaka za usmeno prevođenje sa makedonskog jezika na češki. Naglašavamo da prevodioci i sudski tumači Akademije Oxford mogu da izvrše i konsekutivno, ali i prevođenje uz pomoć šapata, odnosno da klijentima pruže uslugu simultanog prevoda u ovoj kombinaciji jezika, pa je baš iz tog razloga najvažnije da dobijemo sve smernice o konkretnom događaju, kako bismo maksimalno kvalitetno prilagodili ovu uslugu tim zahtevima. A u sklopu ove ponude može da se nađe, kada je to potrebno klijentima i kada odgovara vrste usmenog prevoda koja treba da bude primenjena i iznajmljivanje opreme za simultano prevođenje.\nAko već imate urađene prevode za ma koju vrstu materijala u ovoj jezičkoj kombinaciji, ali niste zadovoljni njihovim kvalitetom, možemo da vam ponudimo uslugu redakture tako obrađenih materijala koju će da izvrše lektori i korektori u našem timu.\nOsim mogućnosti da nam sadržaj na prevod pošaljete na mejl, morate da vodite računa o postupku slanja dokumenata, jer se zahtevaju originali na uvid, pa ova opcija nije moguća, osim kada su u pitanju njihovi hitni prevodi sa makedonskog na češki jezik, ali i tada morate da dostavite na uvid originale, što bi trebalo da uradite u najkraćem roku. Njih imate mogućnosti da pošaljete preko kurirske službe, dostavite lično, odnosno da izvršite slanje preporučenom pošiljkom putem “Pošte Srbije”. A kada naši stručnjaci budu završili obradu konkretnih materijala, vi birate da li želite da vam budu dostavljeni na kućnu adresu, poslati na mejl ili ih preuzimate lično. Podrazumeva se da je slanje prevoda na mejl moguće samo u onim prilikama kada je reč o obradi sadržaja bez potrebe za overavanjem. U obavezi smo da naglasimo i to da se slanje preko kurirske službe naplaćuje odvojeno od osnovne usluge, a da plaćanje ove usluge vršite direktno kuriru kada budete preuzimali pošiljku i to po ceni koja je važeća u toj kurirskoj službi.\nPrevođenje tekovina Evropske Unije sa makedonskog na češki jezik\nPrevodi tekovina Evropske Unije sa makedonskog jezika na češki su samo jedna od brojnih usluga koje mogu da pruže prevodilac i sudski tumač kada se to od njih zahteva. Uz njihov prevod možemo da uradimo i overu pečatom sudskog tumača, kako bi naši klijenti mogli da dobiju kvalitetno obrađene sadržaje, te da prevedena dokumenta predaju gde je to potrebno.\nNaši stručnjaci obrađuju i punomoćja za zastupanje, ali i presude o razvodu braka, kao i različite tipove sertifikata, licenci i ugovora, odnosno sve tipove sudskih rešenja, odluka, presuda, žalbi i tužbi. A osim pravnih akata, prevodilac i sudski tumač obrađuju i sva lična dokumenta, te uz prevod sa makedonskog jezika na bosanski za pasoš, ličnu kartu i uverenje o državljanstvu, oni vrše i prevođenje vozačke, odnosno saobraćajne dozvole, potvrde o prebivalištu, ali i krštenice, venčanog lista, umrlice i svih ostalih dokumenata koja se smatraju ličnim.\nPodrazumeva se da na zahtev klijenata možemo da uradimo i prevod u navedenoj kombinaciji jezika i za sva dokumenta koja se predaju nadležnim institucijama, a osim različitih tipova uverenja i potvrda, sudski tumači i prevodioci obrađuju i saglasnosti i izjave svih vrsta. Takođe, tu su i prevodi sa makedonskog jezika na češki za sve tipove dokumentacija (građevinska, poslovna, tehnička, tenderska, medicinska i ostale), ali i za ona dokumenta koja su isključivo vezana za segment nauke (rezultati naučnih istraživanja, naučni patenti, radovi i ostala).\nSudski tumači i prevodioci mogu da izvrše i direktno prevođenje sa makedonskog jezika na češki za svedočanstva završenih razreda osnovnih i srednjih škola, kao i za diplome i dodatke diplomi, odnosno za mnoga druga dokumenta koja su isključivo vezana za oblast obrazovanja, kao što su nastavni planovi i programi fakulteta i potvrde o redovnom školovanju, odnosno uverenja o položenim ispitima, prepisi ocena i ostala.\nDa bismo mogli da ispunimo vaše zahteve, te da vam uz prevod sa makedonskog jezika na češki uradimo i overu prevedenih dokumenata pečatom sudskog tumača, morate da nam na uvid dostavite originalna dokumenta. Preporuka je i da se sami raspitate u osnovnom sudu u svom gradu da li je potrebno da se za vaša dokumenta izvrši i overavanje Apostille pečatom, budući da prevodioci i sudski tumači ne vrše ovu vrstu overe, pa zato morate sami da potražite ove informacije kako biste uštedeli svoje vreme.\nPoslovnica makedonski na češki češki na makedonski\nza makedonski i češki jezik


Sporadično nasilje na protestima protiv kovid ograničenja\nTanjug 4. januara 2022. 13:50\nBERLIN – Policija u Nemačkoj prijavila je sporadično nasilje na demonstracijama protiv ograničenja uvedenih zbog pandemije pri čemu je jedan demonstrant ujeo policajca, a drugi pokušao da ukrade službeno oružje.\nDesetine hiljada ljudi je izašlo na ulice u više nemačkih gradova na nedeljnim marševima koje su organizatori prijavili kao „šetnje“, prenosi agencija AP.\nVećina skupova je protekla mirno, iako su mnogi prekršili pravila o socijalnom distanciranju, što je navelo policijske zvaničnike da intervenišu.\nPolicija je privela više desetina ljudi, od kojih se neki suočavaju sa krivicnim prijavama ili kaznama zbog kršenja pravila uvedenih u okviru borbe protiv pandemije.\nPolicija u istocnoj državi Saksonija je saopštila da se kasno u ponedeljak u Lihtenštajnu, oko 20 kilometara zapadno od Kemnica, dogodio incident kada su policajci pokušali da izvuku oko 60 demonstranata iz marša kako bi proverili njihov identitet.\nNekoliko demonstranata napalo je policiju i poprskalo je hemijskim iritantima.\n„Jedna osoba je pokušala da oduzme službeno oružje jednog policajca, a drugi policajac je zadobio ranu od ugriza od jednog učesnika skupa“, navodi se u saopštenju policije Saksonije.\nU Baucenu, nešto istocnije, neki učesnici marša, u kojem je učestvovalo oko 600 ljudi, pokušali su da probiju policijski kordon, a policajci su odgovorili biber sprejom i palicama.\nU Magdeburgu, glavnom gradu susedne države Saksonija-Anhalt, demonstranti su gađali policiju flašama i vatrometom, a nijedan policajac, kako je saopšteno, nije povređen.\nProtesti su održani pre današnjeg sastanka nemačkog ekspertskog panela za pandemiju, koji bi, kako se očekuje, trebalo da vladi dostavi nove preporuke o tome kako da odgovori na širenje virusa.\nSastanak državnih i saveznih lidera zakazan je za petak.\nNemački nacionalni centar za kontrolu bolesti „Institut Robert Koh“ je saopštio danas da je u poslednja 24 sata prijavljen 30.561 novi slučaj korona virusa, što je za 9.000 više nego nedelju dana ranije.


Putin: Anlizom stavova privrednika do jačanja poslovne klime\nTanjug 7. juna 2019. 21:55\nSANKT PETERBURG – Mišljenja poslovnih ljudi tokom Međunarodnog ekonomskog foruma (SPIEF) u Sankt Peterburgu biće detaljno analizirana kako bi se došlo do preporuka o poboljšanju poslovne klime u Rusiji, izjavio je danas ruski predsednik Vladimitr Putin.\n„Sa svojim kolegama sam gledao TV ekrane s vremena na vreme između sastanaka i zaključio da su diskusije bile prilično aktivne. Želeo bih da vas uverim da ćemo pažlivo analizirati tok tih diskusija, a sigurno i našeg današnjeg sastanka. To činimo kako bismo napravili izmene u našim praktičnim aktivnostima i tako popravili uslove za vaš rad ovde, u Rusiji“, rekao je Putin tokom sastanka s privrednicima na SPIEF-u.\nKako je preneo Tas s, Putin je ocenio da je SPIEF ove godine za investitore bio interesantan i koristan i da je doveo do razmene informacija i mišljenja o strukturiranju poslovanja.\nKako je dodao, sastanci koji su održani na marginama samita trebalo bi da stvore uslove za napredak.


SAD optužile Rusiju za kršenje sankcija Severnoj Koreji - 17.09.2018, Sputnik Srbija\nStalni predstavnik Sjedinjenih Američkih Država u Ujedinjenim nacijama, Niki Hejli, optužila je Rusiju da je pomagala obaveštajnim službama Severne Koreje u... 17.09.2018, Sputnik Srbija\nrusija, vesti, svet, severna koreja, niki hejli, savet bezbednosti un\n17:15 17.09.2018 (Osveženo: 17:20 17.09.2018)\n© REUTERS / Brendan McDermidAmerička ambasadorka u UN Niki Hejli na zasedanju Saveta bezbednosti UN\n„Kada je Severna Koreja izvršila ubistvo Kim Džong Nama, to se desilo uz pomoć Rusije koja je predavala biološke supstance Severnoj Koreji“, rekla je Hejlijeva na sastanku Saveta bezbednosti UN o sankcijama Pjongjangu.\nOna je dodala i da „SAD imaju dokaze o doslednim i velikim kršenjima od strane Rusije“.\n12 Septembar 2018, 10:15\nKao primer navela je da je Rusija zaobilazila sankcije UN navodnim isporukama nafte u Severnu Koreju.\nPrema njenim rečima, Moskva mora da zaustavi ova „kršenja“ i zadrži pritisak na Pjongjang, čak ni ako to nije ekonomski profitabilno.\nOna je takođe navela da Sjedinjene Američke Države pozivaju Rusiju da demonstriraju namere za potpunu denuklearizaciju Severne Koreje.\n„Konačna, potpuno potvrđena denuklearizacija Severne Koreje je najvažniji cilj međunarodne zajednice. Dokazi više ne dozvoljavaju da verujemo rečima Rusije da ona deli ovaj cilj. Rusija sada mora svojim akcijama da pokaže da deli naše ciljeve u Severnoj Koreji“, naglasila je ona govoreći na sastanku Saveta bezbednosti UN.


Ministar Stefanović službenim autom vodio ženu u Beč na utakmicu » Opozicionar\nMinistar Stefanović službenim autom vodio ženu u Beč na utakmicu\nMinistar unutrašnjih poslova sa suprugom Anom pratio meč između Srbije i Austrije, na put s njim u austrijsku prestonicu krenuli i vozač i jedan član obezbeđenja\nNebojša Stefanović, ministar unutrašnjih poslova, išao je sa suprugom Anom u Beč na utakmicu Srbija – Austrija, i to službenim automobilom Vlade Srbije. Stefanović i njegova supruga su u Beču u petak, 6. oktobra, gledali meč za kvalifikacije na Svetsko prvenstvo. Ministar je put glavnog grada Austrije išao automobilom, i to službenim, što je i priznao u razgovoru za Kurir (videti okvir). S njim su, pored supruge, u Beč išli i vozač i jedan pratilac, član obezbeđenja, a Stefanović je, tvrdi, sve platio iz svog džepa.\nMinistar unutrašnjih poslova je, sudeći prema fotografiji do koje je došao Kurir i koju je objavio jedan dnevni list, sa suprugom sedeo u loži pored Save Miloševića, potpredsednika Fudbalskog saveza Srbije.\n– Stefanović je sa suprugom gledao meč. Bili su dobro raspoloženi, ali nisu vatreno navijali i dobacivali – rekao je izvor Kurira s lica mesta. Stefanovićeva plata je, prema podacima Agencije za borbu protiv korupcije, najviša u Vladi Srbije i iznosi 150.000 dinara (plata ministra unutrašnjih poslova definiše se u okviru zakona o MUP). Svakog meseca mu se, kako je objavio Krik, na ime rate za stan koji je kupio 2008. odbije oko 57.000 dinara. To praktično znači da je ministar ostatak plate, od oko 93.000 dinara, spiskao na putovanje u Beč.


Javna rasprava o medijskoj strategiji nije smela da zaobiđe Kragujevac - Šumadijski centar za građanski aktivizam "RES PUBLICA"\nPosted on 25/02/2019 25/02/2019 AuthorrespublikaLeave a comment\nNi to što je četvrti grad po veličini u Srbiji, ni to što je u njemu medijska situacija katastrofalna nisu bili kriterijumi da Kragujevac, uz Beograd, Novi Sad i Niš, bude domaćin javne rasprave o nacrtu medijske strategije. O dokumetnu koji treba da bude osnova za nove propise o javnom informisanju razgovaraće se u Čačku.\nNešto manje od 60 kilometara ili oko sat vožnje i nije mnogo za onoga ko ima želju i strpljenje za nekoliko sati dobro poznate priče bez izvesnih rešenja za političke i ekonomske pritiske, “tiho nestajanje” lokalnih medija, kao i zloupotrebe pri projektnom sufinansiranju sadržaja od javnog interesa. O ovom poslednjem mi iz Kragujevca i nemamo mnogo da kažemo jer nemamo iskustvo iz “prve ruke”, pošto konkurs nikada nije ni raspisan. Nijednom od 2014., od kada je to zakonska obaveza lokalnih samouprava, mediji, produkcije i udruženja nisu imali priliku da pod jasnim i jednakim uslovima projektima konkurišu za novac iz lokalnog budžeta. Ipak, izigravanjem propisa grad Kragujevac došao je ponovo u posed Radio televizije Kragujevac. Iako je zakonom propisano da se budžetski novac dodeljuje konkursom i da lokalne samouprave ne mogu biti osnivači medija, Kragujevac već skoro dve godine finansira ovu medijsku kuću, kroz subvencije za javno informisanje, ali i sa budžetskih linija za škole i obdaništa.\nAko imamo u vidu da se u Kragujevcu ne poštuju ni postojeći zakoni i to ne samo o javnom informisanju i medijima, da inspekcije, ministarstva i drugi državni organi već godinama ne reaguju na samovolju i protivzakonito postupanje lokalne samouprave, nameće se pitanje ima li svrhe da o novim propisima pričamo ako sankcije za one koji ih ne poštuju nema. Ni najbolji zakoni ne vrede ako su “mrtvo slovo na papiru” i niko ih ne primenjuje, odnosno ako je njihovo sprovođenje stvar “političke volje”, a ne principa.\nNije Čačak daleko, ali Kragujevac nije smeo biti izostavljen sa liste gradova u kojima je Kabinet predsednice Vlade Srbije odlučio da zakaže razgovore o budućnosti medija.\n← Previous Previous post: Inicijativa za poboljšanje kvaliteta javnog informisanja u Gradu Kragujevcu\nNext → Next post: Solidarno za Miroslava Jovanovića


Evropska mreža za samostalni život: Tuzlanka Fatma Bulić nova predsjednica Odbora mreže mladih | Diskriminacija.ba\nEvropska mreža za samostalni život: Tuzlanka Fatma Bulić nova predsjednica Odbora mreže mladih\nNova predsjednica Odbora mreže mladih Evropske mreže za samostalni život (ENIL) zagovaraće prava osoba s invaliditetom.\nFatma Bulić, aktivistica Informativnog centra za osobe s invaliditetom "Lotos" iz Tuzle, prošle sedmice je izabrana za novu predsjednicu Odbora mreže mladih Evropske mreže za samostalni život koja okuplja evropske organizacije osoba s invaliditetom.\n"Uz cijeli niz aktivnosti koje planiramo uraditi u narednom periodu, vjerujem da ću imati mogućnost uključiti još mladih ljudi u priču kako bismo napravili cijeli jedan pokret za mijenjanje stanja u Evropi što bi se u konačnici trebalo odraziti i na stanje u BiH", kaže Fatma Bulić.\nTrenutno u rukovodstvu Odbora mreže mladih ENIL-a ima šest predstavnika iz različitih evropskih zemalja, a Bulić je za predsjednicu izabrana nakon glasanja 400 članova.\nPrema riječima službenika za razvoj Evropske mreže za samostalni život, Kamila Goungora, za Fatmu Bulić će predsjedavanje Odborom mreže mladih značiti odgovornost, ali i priliku da učini vidljivim pitanja kao što su samostalan život i prava mladih u Evropi i BiH, te da priključi druge mlade osobe s invaliditetom pokretu.\n"Drago nam je što su mlade osobe s invaliditetom iz BiH aktivne i žele biti uključene u nacionalni i evropski pokret za samostalni život. Zapravo, u našem nedavnom Freedom Drive [projektu], BiH je imala jednu od najvećih grupa mladih", kaže Goungor koji smatra da je izbor Fatme Bulić za predsjednicu odličan način da se povežu mlade osobe s invaliditetom iz BiH sa svojim vršnjacima iz drugih evropskih zemalja.\nBulić kaže da ENIL-ov ogranak za mlade planira razvijati projekte u vezi sa diskriminacijom i samostalnim životom i pružati veću podršku u njihovoj realizaciji.\n"Potrebe osoba sa invaliditetom su potrebe svih ljudi. Ukazivat ću i zagovarati na pravo za dostojanstven život, pravo na slobodu kretanja, samostalan život, pravo sa personalnu asistenciju, pravo na pogrešku."\nBulić objašnjava da je misija ENIL-a zagovaranje i lobiranje za vrijednosti, principe i praksu samostalnog života, za okruženje bez prepreka, pružanje podrške za ličnu pomoć i adekvatna ortopedska pomagala koja omogućavajuću punu uključenost osoba s invaliditetom.


Miler: Nisam bio u najboljoj formi - Serbiaring\nMiler: Nisam bio u najboljoj formi\n10/24/2014 Jelena-Katarina Mitrović Vesti, WTCC 0\nUprkos činjenici da Ivan Miler matematički još ima šanse da postane WTCC šampion, Sitroenov četvorostruki turing prvak ubeđen je da je pitanje osvajača titule već rešeno. Francuz nije zadovoljan onim što je prikazao tokom sezone i svestan je činjenice da je njegovom timskom kolegi Pečitu Lopesu potrebno samo 17 poena tokom japanske runde da bi stekao naslov.\n“Borba za ovosezonsku titulu je gotova, iako predstoje još dva trkačka vikenda”, izjavio je Ivan Miler za TouringCarTimes. “Moji rezultati nisu onakvi kakvi je trebalo budu, nisam bio u dobroj formi, usput sam izgubio dosta bodova. Moram da se postaram da se to ne ponovi u poslednjim trkama i nadam se da ću sezonu završiti u usponu forme i da ću je preneti u iduću godinu, da ću biti spreman za izazov 2015”.\nPriznajući da je sam kriv za sve što se dogodilo, Miler se osvrnuo i na malere koji su doprineli ovakvoj situaciji u šampionatu.\n“Naravno, i maleri su odigrali ulogu. Četiri odustajanja koštala su me mnogo bodova, da je bilo drugačije, sada bi šampionat drugačije izgledao. Pečito Lopes samo jednom nije osvajao bodove – mene je to koštalo previše. Drugi faktor je bio taj što sam odustajao u situacijama kada sam bio ispred njega, pa ne samo da ja nisam osvajao poene, već sam ih praktično prepuštao njemu!”.\nMileru je posle trka u Šangaju bilo jasno da neće osvojiti titulu. Uprkos tome, on ne krivi timskog kolegu Sebastijana Leba za udes koji ga je izbacio iz trke 2 na Međunarodnom autodromu Šangaj.\n“Prestao sam da se nadam u Šangaju, ali želim jasno da kažem da ne krivim Sebastijana za to, jer je naš kontakt bio trkački incident. Naš odnos je apsolutno dobar i siguran sam da je to jedna od situacija koja može da se dogodi kada se trkate.”\nDo kraja ovogodišnje WTCC sezone u igri je još ukupno 110 poena, a Miler bi morao da nadoknadi manjak od 93 boda u odnosu na Lopesa da bi sprečio Argentinca da osvoji svoj prvi naslov.\nIzmenjeni termini TV prenosa trka na Suzuki!\nLopes: Želim da u nedelju osvojim titulu!


Društvo - Arhiva vesti 13.05.2009 - Naslovi.net\nDruštvo » Arhiva vesti za sreda 13. maj 2009\nProtest bivših radnika RK Beograd kod zgrade Vlade Srbije\nEMG sreda, 13. maj 2009.\nSaobraćaj kod zgrade Vlade Srbije, na raskrsnici ulica Kneza Miloša i Nemanjine, još uvek blokiraju nezadovoljni bivši radnici i penzioniri Robnih kuća (RK) "Beograd". Grupa od oko 150 bivših radnika RK "Beograd", nezadovoljnih načinom privatizacije tog preduzeća traži isplatu zaostalih zarada i... »\nRTS: Blokiran saobraćaj u centru Beograda\nB92: Protesti blokirali centar Beograda\nBrža registracija preduzeća\nBlic sreda, 13. maj 2009.\nOd sada prijava za regisrovanje firme na jednom mestu. Ministar ekonomije i regionalnog razvoja Mlađan Dinkić uručio je juče prvo rešenje o registraciji firme po uprošćenoj proceduri, koja je trajala samo tri dana, i najavio da će građani od sada moći da registruju firme podnoseći samo jednu... »\nPress: Šest dana za otvaranje firme!\n24 Sata: Registracija firme na jednom šalteru i do četiri puta brža\nMinistar zdravlja Tomica Milosavljević: Ministar zdravlja Tomica Milosavljević izjavio je danas da će Srbija tokom leta imati tri događaja - Univerzijadu, Egzit i Guču, koji će biti rizični zbog mogućnosti pojave i širenja virusa novog gripa. Tada možemo očekivati nekoliko hiljada stranih gostiju.... »\nMondo: Univerzijada, EXIT i Guča izazov za grip\nMine koče saobraćaj\nVečernje novosti sreda, 13. maj 2009.\nPARAĆIN - Zbog razminiravanja i uništavanja eksplozivnih sredstava oko skladišta "7. juli" iznad autoputa kod Paraćina, zaostalih posle eksplozije vojnog magacina, u sredu je od šest do 13.15 autoput E-75 bio zatvaran za saobraćaj u oba pravca, na po 30 minuta. Vozila su propuštana na po 15 minuta,... »\nRTS: Prekid saobraćaja na autoputu kod Paraćina\nPolitika: Prekid saobraćaja na autoputu Beograd–Niš\nPolitika: Burek stigao do Irske\nMondo sreda, 13. maj 2009.\nDok ovo pišemo (utorak posle podne) upravo se u Cirihu istovaraju dve tone bureka sa sirom, dopremljenog iz Prokuplja. Prokupčanin Dragiša Milovanović, poznat kao Gile Pekar, sa ponosom ističe da je reč o prvim količinama ovog proizvoda iz Srbije koje su plasirane na tržište jedne od zemalja... »\nKosovo: Marke sa "albanskim Dečanima"\nPod nazivom Dečanski manastir, pošta Kosova pustila je u promet 10.000 poštanskih marki u vrednosti od jednog i dva evra, predstavljajući srpsku srednjovekovnu svetinju kao albansku baštinu. Zamenik direktora PTK-a Mendu Abazi izjavio je KIM radiju da nisu smatrali da je potrebno da od nekog traže... »\nBlic: Dečani predstavljeni kao albanska baština\nČetvrtina stanovništva agresivna prema homoseksualcima\n24 Sata sreda, 13. maj 2009.\nStepen homofobije u Srbiji i dalje je visok - čak četvrtina stanovništva podržava nasilje prema pripadnicima te manjine, ocenjeno je danas na predstavljanju knjige "Biti gej u Srbiji" novinarke Lidije Obradović. Psiholog Žarko Trebješanin naveo je da čak tri četvrtine ljudi u Srbiji smatra da je... »\nBlic: Četvrtina ljudi u Srbiji podržava nasilje prema homoseksualcima\nMondo: Četvrtina Srba bi tukla homoseksualce\nNaše firme jeftinije grade Koridor\nB92 sreda, 13. maj 2009.\nPolitika -- Domaće firme izgradiće dve deonice autoputa Horgoš–Novi Sad za dva puta manje novca nego austrijski konzorcijum „Alpina-Por”, putem koncesije, piše "Politika". Tako je za dve godine prosečna cena kilometra severnog kraka Koridora 10 sa 1,388 miliona evra po kilometru porasla na 2,37... »\nRTS: Pregled štampe (13. 05. 2009.)\nPolitika: Izgradnja kilometra autoputa od 789.000 do dva miliona evra\nIsti nivo stipendija uprkos krizi\nPredsednica Fonda za mlade talente Snežana Samardžić Marković izjavila je danas da će nivo stipendija koje taj fond izdvaja za najbolje studente ostati isti uprkos ekonomskoj krizi. Na sednici Fonda za mlade talente u Palti Srbije Samardžić Marković je kazala da su ukupna budžetska sredstva za... »\nRTV: Samardžić Marković: Isti nivo stipendija uprkos krizi\nRTS: Stipendije iste uprkos krizi\nDačić posetio Jovanku Broz\nSEĆANJE - Potpredsednik Vlade i ministar unutrašnjih poslova Ivica Dačić posetio je Jovanku Broz (85), udovicu nekadašnjeg doživotnog predsednika SFRJ Josipa Broza Tita, koji je umro 1980. godine. Dačić se u razgovoru sa Jovankom, koja već tri decenije živi daleko od očiju javnosti, informisao o... »\nB92: Dačić posetio Jovanku Broz\nBlic: Dačić: Državni organi pomoći će Jovanki Broz\nArhiva » Kategorije » 13.05.2009\nArhiva » Izvori » 13.05.2009


Vesti online / Srpski informativni portal / Istorijski korak: Grčka ograničila šerijatski zakon\n- Vlada danas preduzima istorijski korak, donoseći parlamentu predlog zakona o šerijatskom zakonu, kojim se proširuje jednakost za sve Grke bez izuzetka - naveo je Cipras na Tviteru, istakavši da ovom izmenom vlada ispravlja nepravde učinjene u prošlosti na štetu pripadnika muslimanske zajednice u Trakiji.\nCipras je napomenuo da novi zakon poštuje "posebne karakteristike" muslimanske manjine u Grčkoj.\nAmandman se odnosi na slučajeve porodičnog zakona u muslimanskoj manjini na severu Grčke, a obuhvaćen je predlogom zakona o kojem je parlament glasao večeras, navodi ANA.\nPredlog zakona usvojen je velikom većinom glasova poslanika grčkog parlamenta, s podrškom najvećih političkih partija, a njime se ukidaju propisi usvojeni pre više od 90 godina koji su mnoge slučajeve u koje su umešani pripadnici muslimanske zajednice prosleđivali sudovima koji sude po šerijatskom zakonu, prenosi AP.\nNovi zakon grčkim sudovima od sada daje prioritet u svim slučajevima, ukazuje američka agencija.\nKrajnje desničarska partija Zlatna zora usprotivila se ovom predlogu zakona, tvrdeći da on nije adekvatno definisao kakva ovlašćenja će zadržati islamski sudovi, te da se ne bavi pitanjem lokalno biranih sveštenika koji operišu u nezvaničnom, ali uticajnom svojstvu.\nIzmene, za koje mnogi grčki pravni eksperti smatraju da je odavno trebalo da budu sprovedene, desile su se nakon što je Sudu za ljudska prava Saveta Evrope muslimanka koja živi u severoistočnom grčkom gradu Komotini podnela tužbu zbog spora oko nasledstva.


Za presretanje „Sarmata“ potrebno najmanje 500 američkih protivraketa - Sputnjik Srbija\n12:30 22.03.2018 Preuzmite kraći link\nSenator je podsetio da rusko oružje, i ono koje se tek razvija i već razvijeno, testirano i u službi vojske, ima odbrambeni karakter. „Zbunjenost zapadnjaka se objašnjava činjenicom da je balans snaga promenjen u korist Rusije“.\nRanije je list „Njujork tajms“ pozivajući se na anonimnog visokog zvaničnika saopštio da je Tramp tokom telefonskog razgovora saopštio predsedniku Rusije Vladimiru Putinu da je zabrinut zbog razvoja ruskog oružja koje nadmašuje američka sredstva odbrane.\nPredsednik Rusije Vladimir Putin je u svom obraćanju Saveznoj skupštini 1. marta govorio o novim vrstama strateškog naoružanja Rusije. Reč je o raketnim sistemima „Sarmat“, podvodnim dronovima, nuklearnim krstarećim raketama, vazdušnim raketnim sistemima „Kindžal“ i laserskom i hipersoničnom oružju.\nPentagon: SAD bespomoćne pred ruskim hipersoničnim oružjem\nKinžal, Sarmat, Viktor Bondarev


ECB između nastavka ekonomske stimulacije i rizika od inflacije – Bankar.me\nSeptember 6, 2021 Članci, EVROPA, FINANSIJE, SVE VIJESTI Leave a comment\nECB treba u četvrtak da odluči o daljoj primjeni pandemijskog programa hitne kupovine obveznica (PEPP) u iznosu 1.850 milijardi eura, koji je pokrenut kako bi se finansijska tržišta sačuvala od krize. Upravni odbor ECB podijeljen je u pogledu nastavka i obima stimulacije, zbog pretnje od rasta inflacije, prenosi Today UK News, pozivajući se na Financial Times.\nTvrda konzervativna struja, takozvani „jastrebovi“, upozoravaju da će inflacija nastaviti da premašuje očekivanja, podstaknuta uskim grlima u lancima snabdijevanja, porastom potražnje i povećanim trošenjem domaćinstava. Oni se pribojavaju da bi ukoliko odgovor ECB bude previše spor, to moglo kasnije da dovede do naglog zaoštravanja mera kako bi se spriječilo pregrijavanje ekonomije.\nIako su “jastrebovi“ u manjini oni su postali glasniji otkad je BDP eurozone u drugom kvartalu tekuće godine porastao za dva odsto, što je prvi put od početka pandemije više od rasta BDP u Kini i SAD. Takođe, inflacija je porasla u avgustu na tri odsto, što je najviši nivo u posljednjih 10 godina i značajno više od dva odsto, koliko je cilj ECB.\nECB će u četvrtak objaviti ažurirane prognoze, a većina analitičara očekuje da će povećati predviđanja inflacije za ovu i vjerovatno narednu godinu, iako vjeruju da će 2022. godine inflacija naglo pasti i da će do 2023. ostati ispod dva odsto, koliko je cilj ECB. Debata o putanji inflacije biće ključna u odlučivanju o podsticajima kroz kupovinu obveznica nakon što iduće godine bude okončan PEPP.\nDok se druge velike centralne banke, poput američkih Federalnih rezervi (FED) i Banke Engleske, spremaju da smanje obim otkupa imovine i svedu ga na nulu, ECB će najvjerovatnije nastaviti da kupuje obveznice kroz svoj tradicionalni program otkupa, koji iznosi 20 milijardi eura mjesečno. Očekuje se da će njegov obim biti udvostručen ili utrostručen po završetku PEPP, prenosi Biznis.rs.\nPrema rezultatima ankete među ekonomistima koju je sproveo Reuters, 42 odsto ispitanih je navelo da očekuje da će ECB na predstojećem sastanku najaviti smanjenje obima otkupa obveznica po hitnom programu, ali da će nastaviti da kupuje obveznice do 2024. godine, a vjerovatno i duže, kroz svoj glavni program otkupa, prenosi FXStreet.\n“Pratimo inflaciju u eurozoni, trebalo bi da je pratimo veoma precizno, ali bez donošenja preuranjenih zaključaka“, rekao je evropski komesar za ekonomiju, Paolo Đentiloni (Paolo Gentiloni). On je ocijenio da bi odluka o drastičnom smanjenju otkupa obveznica bila velika greška, jer postoji konsenzus “da je ova inflacija i dalje privremena pojava“.\nPOJMOVIECB - Evropska Centralna Banka ecb otkup obveznica inflacija u eu\nPrevious Na CNN listi 10 “mastera rizika” nalazi se i čovjek sa naših prostora\nSljedeći Kineski mali investitori ponovo se okreću dionicama


Poseta Kazneno popravnom zavodu - Ozon Media\nSremska Mitrovica – U okviru saradnje koju imaju ministarstva pravde Srbije i Slovenije, delegacija predstavnika zatvorskih ustanova iz Slovenije, danas je posetila Kazneno popravni zavod u Sremskoj Mitrovici.\nBila je to prilika da se razmene međusobna iskustva iz oblasti rada sa zatvorenim licima, ali i da se dogovore dalji pravci saradnje. Oko 50 zaposlenih u zatvorskim ustanovama širom Slovenije tokom ove posete bili su u prilici da se uvere da je naš Zavod nastariji državni zatvor i najveći, jer ima četiri paviljona za štićenike, upravnu zgradu, privredne jedinice, veliko imanje.\nU razgovoru koji je potom vođen u Upravnoj zgradi rečeno je da su projektovani kapaciteti mitrovačkog Zavoda dovoljni za smeštaj 1 150 osuđenika i da je to jedina ustanova u našem sistemu gde kaznu izdržavaju strani državljani.\nS druge strane, Slovenci su rekli da oni dolaze iz ustanova koje imaju daleko manje smeštajne kapacitete, njihov najveći zatvor ima 550 mesta. Ova poseta je realizovana zahvaljujući saradnji koja postoji između ministarstava pravde dve države i prvi je konkretan potez na tom polju, složili su se učesnici.\n4. kolo „Biznis Futsal Lige“


Trivić: Centar za obrazovanje i vaspitanje i rehabilitaciju slušanja i govora u Banjaluci djelovaće regionalno | Banjaluka.net\nTrivić: Centar za obrazovanje i vaspitanje i rehabilitaciju slušanja i govora u Banjaluci djelovaće regionalno\nMinistar prosvjete i kulture Republike Srpske Natalija Trivić najavila je da će Centar za obrazovanje i vaspitanje i rehabilitaciju slušanja i govora u Banjaluci od početka naredne godine postati jedan od resursno-stručnih centara i u regionalnom smislu pružati stručne usluge za djecu sa poteškoćama u razvoju, uključujući rad sa roditeljima.\nTrivićeva je rekla novinarima u Banjaluci da svako odgovorno društvo treba da obezbijedi svojim najmlađim građanima ovakve usluge, te je podsjetila da je izmjenama Zakona o osnovnom i srednjem vaspitanju i obrazovanju definisano osnivanje resursno-stručnih centara radi decentralizacije usluga djeci sa poteškoćama u razvoju.\nOna je navela da su pomenute usluge obezbjeđivane putem centara i pojedinih škola u Banjaluci, Derventi i Prijedoru.\n“Područje Sarajevsko-romanijske regije i Hercegovine nije imalo ovakve centre i znamo da kao društvo ne možemo dozvoliti da roditelji iz jedne regije putuju u drugu da bi ostvarili takve usluge”, pojasnila je ministar prosvjete.\nTrivićeva, koja je danas posjetila Centar za obrazovanje i vaspitanje i rehabilitaciju slušanja i govora u kome je zamijenjena dotrajala stolarija, te sanirana fiskulturna sala zahvaljujući pomoći resornog ministarstva, Udruženja “Misli dobro”, predsjednika Republike Srpske Željke Cvijanović i Unije udruženja poslodavaca, izjavila je da su ovakve investicije važne jer obezbjeđivanje boljih uslova za rad doprinosi kvalitetu usluga.\nDirektor Centra za obrazovanje i vaspitanje i rehabilitaciju slušanja i govora Banjaluka Saša Tatić zahvalio je donatorima za investicije u ovu ustanovu i dodao da su one urađene na vrijeme, uspješno i profesionalno.\nPredsjednik Udruženja “Misli dobro” Željko Panić rekao je da renoviranje ovakvog objekta pozitivna stvar, te da je jedan od ciljeva ove organizacije motivisati građane i institucije radi stvaranja uslove za bolji život djece i građana.


RTS ne da Željku Joksimoviću novac za spot za Evroviziju!\nSkandal na Evroviziji: Hrvatska pevačica krala umetničke slike\nŽeljko Joksimović opet predstavlja Srbiju na Evroviziji\nMilan Stanković i lista zahteva!\nJovana i Željko Joksimović dobili sina\nŽeljko i Jovana na Santoriniju\nPsssttt....Trač, Zabava — By taty on April 27, 2012 5:17 pm\nNaš predstavnik na Evroviziji izgleda neće imati spot za pesmu kojom će nas predstavljati u Azerbejdžanu, s obzirom na to da RTS ne želi da finansira snimanje videa, a Željko Joksimović nema dovoljno sredstava da sve sam plati.\nIz Javnog servisa poručuju da to nije njihova obaveza.\n“RTS nije u obavezi da snimi video-spot za svog predstavnika. To je prepušteno slobodnoj volji svakog javnog servisa i učesnika. Joksimović je 10. marta u TV emisiji na RTS predstavio pesmu ‘Nije ljubav stvar’ na srpskom i engleskom jeziku, što je snimljeno s više kamera, u HD kvalitetu slike i zvuka, i to je sasvim dovoljno!”, poručili su sa RTS, a prenosi Kurir.\nS druge strane, Željkov menadžer Bane Obradović kaže da oni nemaju sredstva da sami finansiraju snimanje spota. “Zasad ništa od spota, prikupljamo novac!”, rekao je Obradović.\nInače, u istoj situaciji se svojevremeno našla Marija Šerifović, pobednica Eurosonga 2007. godine. Ona je bila jedini takmičar u Helsinkiju koji nije imao spot, pa ga je snimila mesec dana nakon manifestacije. Naravno, sama ga je finansirala!\nTags: Azerbejdžan, estrada, Eurosong, Eurosong 2012., Evrovizija, Evrovizija 2012, Izbor za pesmu Evrovizije, kantautor, najnoviji tračevi, Pesma Evrovizije, pevač, RTS, trač, tračarenje, tračevi, Željko Joksimović, Željko Joksimović nastupiće druge polufinalne večeri Eurosonga 24. maja, Željko peva "Nije ljubav stvar" na "Eurosongu"\nKetrin Hajgl usvojila još jedno dete\nPoznata glumica i zvezda serije "Uvod u anatomiju" Ketrin Hajgl usvojila je još jedno dete sa suprugom Džošom Kelijem....


Održan okrugli sto “PUT KA OPORAVKU: Podizanje kvaliteta obaveznog obrazovanja u BiH u cilju dostizanja inovativnosti i kreativnosti“ - Centar za politike i upravljanje\nOdržan okrugli sto “PUT KA OPORAVKU: Podizanje kvaliteta obaveznog obrazovanja u BiH u cilju dostizanja inovativnosti i kreativnosti“\nDanas je u Sarajevu održan okrugli sto “PUT KA OPORAVKU: Podizanje kvaliteta obaveznog obrazovanja u BiH u cilju dostizanja inovativnosti i kreativnosti“, koji je organizovao Centar za politike i upravljanje u partnerstvu s Fondom otvoreno društvo BiH. Cilj okruglog stola bio je razmotriti pitanja podizanja kvaliteta obaveznog obrazovanja, te prioritete u reformama obrazovanja koje bi vodile ka dostizanju inovativnosti i kreativnosti što je, prema EU, ključni faktor ekonomskog i društvenog razvoja, kao i konkurentnosti u savremenom svijetu.\nNadalje, učesnici okruglog stola otvorili su slijedeća pitanja: na koji način je moguće unaprijediti kvalitet obrazovnog sistema u Bosni i Hercegovini? Da li postojeći sistem razvija kod učenika znanja i sposobnosti koje će mu omogućiti da nakon školovanja bude angažovan i aktivan član društva, sposoban da doprinese i razvoju zajednice i svom osobnom razvoju? Šta je potrebno učiniti da bi se razvoj kreativnosti i inovativnost stavio u fokus razvojnih politika, a samim tim, putem reforme obrazovnog sistema, povećao kvalitet i kreativnosti učenika?\nTim povodom, predstavnice Ministarstva obrazovanja i nauke FBiH, te Ministarstva za obrazovanje, nauku i mlade sarajevskog kantona, prezentirale su na koji način je moguće unaprijediti kvalitetu obrazovnog sistema u BiH, kao i što je potrebno učiniti da bi se razvoj kreativnosti i inovativnosti stavio u fokus razvojnih politika.\nKao polazna tačka za diskusiju biti će korištena prezentacija Centra za politike i upravljanje na temu pregleda stanja kvaliteta, kreativnosti i inovativnosti u obrazovnom sistemu BiH, kao i analiza “Kvalitet i troškovi obrazovanja u BiH” realizovana unutar programa za školstvo Fonda otvoreno društvo BiH. Ova analiza obuhvata one faktore koji po brojnim istraživanjima imaju ključni značaj za kvalitet obrazovanja: kvalitet nastavnog osoblja, uslove u školama i troškove obrazovanja.


Šta sa dijalogom i sa Kosovom i Metohijom - pogled iz Brisela\nRTV\t08.05.2019 08:38\nU susret novom samitu posvećenom Kosovu i Metohiji, u Parizu, najmanje tri stvari su potpuno jasne: da EU ne odustaje od uloge jedinog i glavnog posrednika u dijalogu, da Brisel, ali i Berlin i Pariz, nemaju strategiju da privole Prištinu na ukidanje taksi i vrate strane za sto, i, konačno, da se EU nikada nije odredila po pitanju eventualne promene granica.\nU Briselu danas potvrđuju za Tanjug da će šefica EU diplomatije Federika Mogerini razgovarati, u odvojenim susretima, sa predsednicima Aleksandrom Vučićem i Hašimom Tačijem tokom sastanka u okviru Brdo - Brioni procesa, 8. i 9. maja, u Tirani.\nEU je i posle sastanka u Berlinu, kao posrednik u dijalogu Beograda i Prištine, nastavila, kako se ističe u sedištu EU, kontakte sa dve strane, u cilju ponovnog pokretanja procesa normalizacije odnosa.\nŠefica EU diplomatije je i dalje posrednik u razgovorima Beograda i Prištine, ističe se u Briselu, ali su, generalno, u ovom trenutku u Briselu svi veoma oprezi sa davanjem bilo kakvih prognoza i očekivanja, kada je reč o mogućim pomacima u cilju nastavka dijaloga.\nŠest meseci evropskih apela i šatl diplomatije nisu doveli do povlačenja prištinskih taksi na robu iz Srbije, što je trenutno i glavna kočnica celog procesa normalizacije odnosa.\nIstovremeno, primetno je da sama Federika Mogerini, u sumiranju rezultata svog mandata sve manje govori o dijalogu Beograda i Prištine, iako je taj proces, ipak, obeležio pet godina njenog angažmana na mestu šefice EU diplomatije.\nIstovremeno, ulogu prioriteta spoljne politike EU na Zapadnom Balkanu ona sve više, s razlogom, prebacuje na uspešnu priču Severne Makedonije.\nVisoka predstavnica je spremna da sazove novu rundu dijaloga, ali je jasno da je za brz nastavak procesa neophodno da kosovske vlasti suspenduju tarife, zvaničan je stav EU.\nProšlonedeljni sastanak u Berlinu samo je potvrdio nemogućnost EU, odnosno zemalja članica, pa i onih najuticajnijih, kao što su Nemačka i Francuska, da promene stav Prištine i time omoguće osnovne preduslove za bilo kakve dalje razgovore.\nI pored očigledne zainteresovanosti EU da dođe do pokretanja dijaloga sa mrtve tačke, u ovim trenucima se čini da administracije u Briselu, ali i Berlinu i Parizu, nemaju strategiju, niti instrumente kojima bi obezbedili povratak Beograda i Prištine bar za pregovarački sto.\nIstovremeno, EU, koja i dalje slovi za jedinog i glavnog posrednika u dijalogu, ni pre, ni posle Berlina nije se konkretno odredila po pitanju promene granica, kao delu eventualnog konačnog rešenja između Beograda i Prištine.\nStav EU je bio i ostao da je "prihvatljivo svako rešenje oko koga se slože Beograd i Priština, koje je prihvatljivo za zemlje članice, region i koje dobije podršku SB UN".\nSličnog stava su i SAD, ali i Francuska, čiji je predsednik Emanuel Makron pozvao na "otvorene razgovore o svim rešenjima, bez strasi i tabua".\nU ovom trenutku protiv ideje razgraničenja izričiti su Nemačka i premijer privremenih kosovskih institucija Ramuš Haradinaj.\nDa sama ideja nije u potpunosti mrtva i odbačena svedoči i poslednja izjava šefa srpske diplomatije Ivice Dačića koji je naveo da u "razradi" same ideje o razgraničenju postoji više "predloga" od nekih koji su neprihvatljivi i za Beograd, pa do ovog za koji se on zalaže, a to je "razgraničenje na osnovu stanja na terenu", pri čemu bi reka Ibar bila "prirodna granica".\nSve dok EU lomi koplja sa Prištinom oko suspenzije nelegalnih tarifa, malo je verovatno da postoji prostora i kapaciteta da se razgovara o konkretnim stvarima koje bi međunarodna zajednica htela da vidi kao što je sveobuhvatno rešenje za noramalizaciju odnosa Beograda i Prištine, koje bi podrazumevalo odgovor na suštinska pitanja imovine, statusa, Zajednice srpskih opština.\nŠta više, nakon "intervencije", kako je okarakterisan sastanak u Berlinu, Priština ne samo da se nije pomerila ka konstruktivnom rešenju, već je učinila i korak dalje od normalizacije - zahtevom da Srbija prizna genocid počinjen na teritoriji KiM i plati ratnu odštetu, na šta EU nije reagovala.\nZato se sa pravom i postavlja pitanje šta se može očekivati od novog sastanka u Parizu, 1. jula, koji je najavljen kao nastavak i mogući proboj u evropskom angažmanu za otključavanje "kosovskog čvora".\nKada je reč o aktivnostima SAD i pozivima Prištine da se ova sila više uključi u proces normalizacije, EU je stava da je zvanični Vašington "partner i dobrodošla pomoć", ali da dijalog Beograd i Prištine ostaje "u rukama" Unije.\nSa druge strane Atlantika kažu da prihvataju i podržavaju ovakav stav Brisela.\nEvropski analitičari upozoravaju s jedne strane EU i zemlje članice da sam angažman bez utvrđenog cilja i sredstava za njegovo ostvarivanje ne može dovesti do definisanja budućih odnosa Beograda i Prištine.\nSa druge strane, Beograd i Priština se upozoravaju da svoju sudbinu ne mogu da prepuste na rešavanje drugima, već da je na njima najveća odgovornost za sopstvenu budućnost.\nPo mogućstvu - u EU.


od kosovce3 taj 12/3/2014, 05:39\nČELAREVO - Kadetska fudbalska reprezentacija Srbije savladala je danas u prijateljskoj utakmici u Čelarevu odgovarajuću selekciju Slovenije sa 1:0.\nPobedonosni pogodak postigao je Miljan Petrović u 56. minutu, a utakmica je odigrana u sklopu priprema pred drugi krug kvalifikacija za prvenstvo Evrope.\nPobeda Srbije mogla je biti izražena i ubedljivijom razlikom, ali je golman gostiju Jarc odbranio penal Milošu Stojanoviću u prvom poluvremenu, da bi u nadoknadi vremena zaustavio i sjajan šut Bogdana Rangelova.\nKadeti Srbije (igrači do 17 godina) nastavljaju sa sprovođenjem plana i programa koje je zacrtao selektor Branislav Nikolić, sve u cilju što bolje forme i plasmana na kontinentalni šampionat u maju na Malti.\nIsti rivali ponovo će se sastati u četvrtak od 15 sati u Novom Sadu, na stadionu "Karađorđe".\nSrbija će od 26. do 31.marta biti domaćin mini turnira elitne runde kvalifikacija, a za protivnike će imati selekcije Republike Irske, Nemačke i Gruzije.\nSamo pobednik turnira izboriće plasman na prvenstvo Evrope.


Дачић: Приштина више нема већину у УН - Нови Стандард\nDačić: Priština više nema većinu u UN\nIvica Dačić je poručio da Srbija nastavlja sa politikom povlačenja priznanja i da u ovom trenutku 94 zemlje ne priznaju tzv. Kosovo\nMinistar spoljnih poslova Ivica Dačić precizirao je da od 193 zemlje članice Ujedinjenih nacija, 94 zemlje ne priznaju takozvano Kosovo, a da je isto toliko na strani Prištine, dok je pet sporno i pod znakom pitanja. Ivica Dačić je poručio da Srbija nastavlja sa politikom povlačenja priznanja. Prekjuče je zamenik ministra spoljnih poslova Gane Čarls Oviredu potvrdio da njegova zemlja više ne priznaje Kosovo.\n“Istakao bih da 94 zemlje koje nisu priznale Kosovo imaju 5,4 milijarde stanovnika, dok 2,05 milijardi stanovnika živi u zemljama koje priznaju Kosovo”, izjavio je Dačić. Objasnio je da je pet zemalja “sporno” jer se neke nalaze u fazi preispitivanja, dok za neke Priština tvrdi su ih priznali, a ne glasaju za njih.\nObjasnio je da je namera strategije lobiranja za povlačenje priznanja nezavisnosti tzv. Kosova da se Priština natera da shvati da mora da pravi kompromis, da ne misle da je sve gotovo i da imaju 116 zemalja koje su na njihovoj strani. Dačić je kazao da je te precizne informacije izneo zbog raznih navoda u medijima.\n“Beograd je krenuo u ofanzivu povlačenja kada je Kosovo počelo da se prijavljuje u UNESKO i Interpol i kada je međunarodna zajednica podržala Kosovo da postane članica tih organizacija, govoreći da je to dobro zbog kulture i policije”, naveo je Dačić i dodao da to nije bila namera Prištine koja se u evropskim papirima vodi sa fusnotom ili zvezdicom.\nPodsetio je da se Priština nije prijavila sa fusnotom i zvezdicom za članstvo u međunarodnim organizacijama i naglasio da je Srbija krenula u diplomatsku ofanzivu kada je Priština tvrdila da postoji 116 zemalja koji ih priznaju. Dačić je izrazio nezadovoljstvo što neko stalno ima primedbe i “soli pamet” da su zemlje koje su povukle priznanje male, dok, dodaje, Prištini ne smeta ni to kada ih podrži zemlja koja ima 50.000 stanovnika iako je, kaže, svaki glas važan.\nIvica Dačić je izjavio da se dijalog Beograda i Prištine nalazi u fazi reanimacije i da neće biti nastavljen dok Kosovu ne zaprete da će izgubiti podršku onih koji su ga stvorili. Dačić je ocenio da je ta faza reanimacije u kojoj se nalazi dijalog, a čiji nastavak zavisi od elektrošokova koji će biti korišćeni, posledica toga što međunarodna zajednica, između ostalog, toleriše takse koje je Kosovo uvelo na robu iz Srbije.\n“Sve dok međunarodna zajednica toleriše i farsu sa glasovima, što ih broje kao da su zaraženi od ebole, dok toleriše takse od 100 odsto, zastavu Albanije pred kojom kosovski zvaničnici primaju diplomate, dijaloga ne može biti”, rekao je ministar nakon sastanka sa šefom grčke diplomatije Nikosom Dendiasom. Dačić je dodao da međunarodna zajednica kaže da treba da nastavimo dijalog, a da izgleda da će vlast u Prištini biti formirana tek u februaru.\n“ODVOJITI POLITIKU I ČINjENICE U PRIČI O TRGOVINI ORUŽJEM”\nIvica Dačić je izjavio da nijedno međunarodno telo koje se bavi kontrolom trgovine oružjem Srbiji nije uputilo nijednu primedbu po tom pitanju i dodao da, kada je reč o toj temi, politiku treba odvojiti od činjenica. Od kada sam ja na čelu MSP nije bilo nikakvih međunarodnih primedbi, rekao je Dačić komentarišući optužbe opozicije na račun vlasti u vezi sa trgovinom oružja i dodao:\n“Odgovorno tvrdim da svaka trgovina oružjem iz Srbije mora da prođe procedure i da dobije dozvole više ministarstava, uključujući Ministarstvo spoljnih poslova. MSP daje mišljenje ko su krajnji korisnici, da li su ili nisu na crnoj listi i da li su ljudi koji se time bave na crnim listama ili ne.”\nŠef srpske diplomatije je dodao da eventualne primedbe ako ih ima, državni organi razmatraju odgovorno. Na pitanje novinara da li stradanja diplomata u Libiji može da poveže sa trgovinom oružjem, Dačić je ponovio da je ambasador Potežica stradao u saobraćajnoj nesreći, a da su službenici ambasade poginuli u bombradovanju terorističkog kriminalnog kampa u koji su smešteni nakon otmice.\nDodao je da od Libije nikada nije stigla nijedna informacija koja bi mogla da ukaže na to da je povod njihovog stradanja bila trgovina oružjem. “Treba odvojiti politiku od činjenica, a ovo su činjence”, rekao je ministar.\nPOVRATAK STUDENATA IZ HONGKONGA ZAVISI OD PREDAVANjA\nIvica Dačić je izjavio da je ministarstvo u kontaktu sa 15 studenata koji studiraju u Hongkongu i dodao da njihov povratak ne zavisi od novca, već od odluke univerziteta da li će se predavanja, zbog atmosfere, nastaviti ili ne.\n“U Hongkongu ima 15 studenata iz Srbije i svi čekaju odluku univerziteta da li će se predavanja nastaviti”, rekao je ministar odgovarajući na pitanja novinara.\nDnevne vestiIvica DačićKosovo i MetohijaPrištinaSrbijaUjedinjene nacije


Gradonačelnica Užica: Nestabilna epidemiološka situacija na području grada, Krizni štab još nije odobrio nove mere – ZoomUe\nby Vesna Đurović · Published 1 октобра, 2021 · Updated 1 октобра, 2021\nUŽICE – Gradonačelnica Jelena Raković Radivojević, govoreći u okviru tačke koja je naknadno uvrštena u dnevni red 12. skupštinskog zasedanja istakla je da je epidemiološka situacija u Zlatiborskom okrugu kao i na teritoriji grada Užica vrlo nestabilna i nesigurna.\n“Danas smo pričali o svim podacima koje imamo u prethodnom periodu vezane za zauzetost kapaciteta Opšte bolnice Užice, koliko je zaraženih osoba u poslednjih 3 meseca, koliko traje novi pik epidemije sa delta sojem. Po svim pokazateljima koje imamo od Zavoda za javno zdravlje, od početka avgusta je došlo do povećanja negde oko 20 do 30 odsto u odnosu na broj testiranih osoba, od tih testiranih je 20 do 30 odsto bilo pozitivno, a već u septembru se taj broj povećao na 50 odsto od broja testiranih osoba. Na žalost kapaciteti Opšte Bolnice Užice se svakodnevno povećaju i oni svojom organizacijom podržavaju hospitalizaciju svih pacijenata koji zahtevaju bolničko lečenje, a na to su spremni i sve vreme rade kapaciteti privremene bolnice u Krčagovu kao i pojedina odeljenja Opšte bolnice Užice kao i infektivno odeljenje,”rekla je Raković Radivojević.\nGradonačelnica je navela i da statistički podaci pokazuju da je do ovakve situacije došlo usled mutacije virusa ali i zastoja u vakcinaciji.\n“Odlično smo krenuli sa imunizacijom imali smo na teritoriji grada oko 54 % vakcinisanog odraslog stanovništva, a onda je vakcinacija stala i upravo zbog toga smo došli u ovakvu situaciju. Treba da pokušamo da na sve moguće načine dodatno motivišemo naše sugrađane i da oni koji se nisu vakcinisali do sada prime vakcinu, a oni koji su primili dve doze odu da prime i treću. Takođe, važno je i da pokušamo na neki način da utičemo na populaciju do 25 godina, jer je uočeno da je tu najmanji broj vakcinisanih. Onog trenutka kada steknemo kolektivni imunitet, kada bude vakcinisanih od 75 do 80 odsto , plus onaj imunitet koji se stekne posle preležanog korona virusa biće sasvim dovoljno da se vratimo jednom normalnom životu,”poručila je Raković Radivojević.\nGradski štab za vanredne situacije grada Užica, doneo je 15. septembra odluku da zatraži saglasnost za dve vanredne mere od Republičkog kriznog štaba, Ministarstva zdravlja i Instituta Milan Jovanović Batut da bi smo sprečili širenje korona virusa u našem gradu. Prva se odnosi zabranu emitovanja muzike uživo u lokalima i kafićima u periodu od 23 do 6 časova, a druga da se rad objekata u kojima ima privatnih i javnih okupljanja rade do 21 sat. Odgovori još uvek nisu stigli, ali se po rečima gradonačelnice očekuju narednih dana.\nTags: jelena rakovic radivojevicuzice\nU okrugu 57,u Užicu 11 novozaraženih\nby Vesna Đurović · Published 4 децембра, 2021\nNext story Poseta gradonačelnice Užica jednom od najstarijih sugrađana povodom Dana starih (VIDEO)\nPrevious story Sloboda gostuje Vršcu, a Zlatibor Dinamiku na startu nove sezone KLS-a


Ekonomija /Erdoganova teorija zavjere, poput Putina i Khameneija / Radio Sarajevo\nRadio Slobodna Evropa/Erdogan, Khamnei i Putin\nEkonomija / Erdoganova teorija zavjere, poput Putina i Khameneija\n17. 08. 2018. u 07:44:00 Radiosarajevo.ba\nTurski predsjednik Recep Tayip Erdoan ima skoro monopol vlasti u svojoj zemlji, kroz posjedovanje snažne kontrole nad ekonomijom, medijima i vojskom, piše Radio Slobodna Evropa.\nPa ipak, autoritarni lider optužio je strane "zavjerenike“ i domaće sabotere za valutnu krizu i ekonomske poteškoće u zemlji. Kroz vladavinu turskom politikom više od 15 godina, prvo kao premijer, a od 2014. godine kao predsjednik, Erdogan je krivicu za vrijednost nacionalne valute, lire, svalio na "ekonomske teroriste na društvenim medijima" i "političke zavjerenike Sjedinjenih Država, saveznike NATO-a".\nErdoganove provokativne primjedve izazvale su negodovanje, ali borbeni lider je često pribjegavao igri svaljivanja krivice kada je satjeran uza zid. On je za neuspjeli državni udar 2016. godine optužio Fethullaha Gulena bez davanja ikakvih dokaza. On je potom podstakao masovnu čistku desetina hiljada navodnih Gulenovih pristalica u Turskoj, za koju grupe za zaštitu ljudskih prava tvrde da je bila izgovor da se ugasi neslaganje sa Erdoganovom politikom.\nMeđutim, Erdogan nije jedini autokratski lider koji krivicu svaljuje na domaće i strane neprijatelje i koji preusmjerava pažnju sa sopstvenih propusta.\nIranski vrhovni lider ajatolah Ali Khamenei i ruski predsjednik Vladimir Putin takođe su okrivili zapadne "zavjerenike", petokolonaše, "strane agente" za ekonomske i političke probleme svojih zemalja.\n"Snažnom čovjeku treba žrtveni jarac", kaže Garrett Jenkins, politički analitičar u Istanbulu. "Da li je to druga zemlja, etnička pripadnost ili vjerska manjina, oni su uvijek imali žrtve uz pomoć kojih pokušaju da objasne zašto su stvari krenule naopako. To je u njihovoj prirodi zato što je koncentracija moći u njihovim rukama".\nZbog straha da Turska možda klizi u ekonomsku krizu, turska lira je zabilježila rekordan pad u odnosu na dolar. Pogoršanje odnosa sa Washingtonom ubrzalo je pad valute, koja je ove godine pala za čak 45 posto.\nWashington je nametnuo sankcije dvojici ministara turske vlade zbog pritvaranja američkog sveštenika u Turskoj koji se tereti za terorizam, a prošle sedmice je Washington uveo tarife za uvoz turskih metala. Kao odgovor na to, Erdogan je rekao da je Turska bila meta "ekonomskog rata", a pozvao je i Turke da prodaju svoje dolare i evre u očajničkom pokušaju da zaustavi pad lire.\n"Nema racionalnog objašnjenja za sve amortizacije i nestabilnosti lire u ovom napadu", kaže Can Selçuki, ekonomista iz Turske i član upravnog odbora istanbulskog centra za ekonomiju i spoljnopolitičke studije. "Depresijacija lire je rezultat stvarnih ekonomskih razloga. Dodajte tome napetost sa Sjedinjenim Državama i imate recept za visoku nestabilnost."\nEkonomisti kažu da Ankara mora da poveća kamatne stope kako bi ublažila rast inflacije, ali Erdogan to naziva neislamskim. On kaže da visoke kamatne stope izazivaju visoku inflaciju, što mnogi ekonomisti odbijaju da prihvate.\n"Imali smo eroziju institucija jer je sve koncentrisano u Erdoganovim rukama", kaže Jenkins. "Imali smo eroziju ekspertize, jer se Erdogan okružio ljudima koji njemu govore samo "da", a drugi problem je što on ima svoje ideje o ekonomiji koja diktira tursku ekonomsku politiku".\nErdoganova taktika ogledalo je onoga što se koristi u Iranu i Rusiji, regionalnim silama kojima upravljaju autokratski lideri koji su optuženi za sistemsku korupciju i loše upravljanje u ekonomiji. Kao i Ankara, i Teheran i Moskva isto tako krive spoljne snage zbog svojih problema. Khamenei, koji je vladao Iranom od 1989. godine i koji ima poslednju reč o svim važnim državnim pitanjima, okrivio je strane "neprijatelje" za ekonomsku krizu u zemlji, pad nacionalne valute, rial i rasprostranjene proteste protiv Vlade zbog loših ekonomskih uslova.\nPosebno je kritikovao Izrael - "cioniste" - i "satanističke" Sjedinjene Države.\nMeđutim, ekonomisti kažu da veliki broj ekonomskih problema u Iranu ima unutrašnje korijene, čak i ako su sankcije SAD-a pogoršale probleme. Iransku ekonomiju snažno kontroliše država, ona zavisi od nafte i gasa, a opterećena je kontrolama i smanjenjem cijena.\n"Iranska vlada nije uspela da sprovede strukturne reforme koje bi vodile ka nekoj vrsti slobodnog tržišta , kao ni liberalizaciju koja je neophodna za rast", kaže Steve Hanke, ekonomista Univerziteta Johns Hopkins u Baltimoru. "Ekonomijom se potpuno pogrešno upravljalo od Islamske revolucije [1979. godine]. Ako bi došlo do krupnih reformi, privreda bi imala veliki i brz rast".\nRuski izvoz pao je u recesiju 2014. godine, kada su svjetske cene nafte oborene, i kada su zapadne zemlje nametnule sankcije Moskvi zbog njenog oduzimanja ukrajinskog krimskog poluostrva uz pomoć oružja i učešća u ratu u istočnoj Ukrajini.\nAli, Putin je kriv za povremeni pad rublje i ekonomsku stagnaciju posljednjih godina u onome što je Kremlj opisao kao pokušaje Zapada da "zadrži i oslabi Rusiju" - ignorišući ono što mnogi analitičari opisuju kao godine lošeg ekonomskog upravljanja i neuspeh Moskve da smanji preteranu zavisnost zemlje od izvoza nafte i gasa.\nTagovi: teorija zavjere Erdogan Iran Vladimir Putin Turska Rusija\nPrijateljska saradnja / Katar ulaže 15 milijardi dolara u Tursku\nTurska / Erdogan objavio bojkot elektronike iz SAD-a: "Nećemo iPhone već Samsung i Vestel"\nTurska / Erdogan umiruje javnost nakon potopa lire: "Oni imaju dolare, mi imamo Allaha"\n... / Svjetski jevrejski kongres odbacio izvještaj Komisije o Srebrenici


Predsednik Vučić sa predstavnicima Ziđina o rudarstvu i ekologiji – RADIO TELEVIZIJA BOR\nPredsednik Vučić sa predstavnicima Ziđina o rudarstvu i ekologiji\nBEOGRAD, BOR – Kineska kompanija Ziđin uložiće u narednom periodu značajna sredstva u modernizaciju proizvodnog procesa, uz primenu najsavremenijih standarda u oblasti zaštite životne sredine u rudarskim aktivnostima, rečeno je na sastanku sa predstavnicima kompanije u Predsedništvu Srbije.\nPredsednik Aleksandar Vučić je istakao dugoročni značaj investicije od 1,26 milijardi dolara, koje će kompanija Ziđin u narednim godinama uložiti u rudarske aktivnosti, a budući da će Ziđin izgraditi i deo javne putne infrastrukture, koja će se ustupiti gradu Boru na upravljanje po završetku radova, sagovornici su se saglasili da su postojeće i buduće aktivnosti kompanije u saradnji sa lokalnom zajednicom od vitalnog značaja za građane Bora i razvoj čitavog okruga.\nMinistarka zaštite životne sredine Irena Vujović je istakla da će kompanija Ziđin uložiti značajna sredstva u modernizaciju proizvodnog procesa, a prema njenim rečima projekat modernizacije topionice izuzetno je značajan za Srbiju, naročito sa aspekta zaštite životne sredine.\nUz planirano ulaganje Ziđina biće smanjeno i aerozagađenje u Boru. Topionica će biti modernizovana i funkcionisaće po najvišim ekološkim standardima. Plan kompanije je da veći deo radova završi u ovoj godini, dok se kompletna realizacija očekuje do kraja 2022. rekla je Vujović i dodala da Ministarstvo zaštite životne sredine prvi put tesno sarađuje sa kineskim partnerima i prati planirane aktivnosti.\nGradonačelnik Bora Aleksandar Milikić je rekao da se grad razvija uporedo sa razvojem rudnika, a budućnost grada, ali i okruga, zavisi upravo od međusobne saradnje kompanije I Grada. Danas zajedno rešavamo pitanja koja su ostavljena kao istorijsko nasleđe. Raduje me što je ekologija jedna od bitnih faza razvoja kompanije Ziđin i siguran sam da će daljim zajedničkim radom grada i kompanije Bor biti mnogo lepše i bolje mesto za život”, kaže Milikić.\nTags: aleksandar milikić gradonačelnik bora, ekologija, modernizacija proizvodnog procesa, Predsednik Srbije Aleksandar Vučić, rudarstvo, Serbia Zijin Copper\nPrevious Za Hemijski park Prahovo već zainteresovan veliki broj kompanija\nNext Međunarodni sertifikat za povoljno poslovno okruženje u Boru


IRB Srpske organizuje Prvu investicionu konferenciju – Invest Srpska (VIDEO)\n15/06/2021 | 09:10 ⇒ 09:15 | Autor: RTRS\nInvesticiona konferencija "Invest Srpska" koju organizuje Investiciono-razvojna banka Republike Srpske, uz partnerstvo s Prointerom i generalno sponzorstvo sa RTRS-om, održava se od 17. do 19. juna, u hotelu San, u Laktašima.\nPetričević i VrhovacFoto: RTRS\nPrvi panel "Mogućnosti investiranja u Republiku Srpsku" treba da ponudi odgovor na pitanje zašto investirati u Republiku Srpsku, koje su mogućnosti, prednosti i pogodnosti, a koja su opet ograničenja ulaganja u domaćem društvenom i ekonomskom kontekstu.\nPanel predstavlja svojevrsni uvod za sljedeću panel diskusiju pod nazivom "Izazovi privređivanja u Republici Srpskoj." Na ovom panelu sagledavaju se aktuelna dešavanja i trendovi koji prate privređivanje u Republici Srpskoj, a posebno u kontekstu pojave i širenja pandemije COVID – 19 i negativnih uticaja koje je ovaj virus izazvao na ukupna društveno-ekonomska kretanja. Mapiranje ključnih problema i izazova domaćeg privrednog razvoja pružiće mogućnost da se adekvatno prepoznaju najznačajniji pravci za dinamiziranje razvoja Republike Srpske u narednom periodu.\nNa trećem panelu "Finansiranje privrednog razvoja, razvojne institucije vs komercijalni sektor" panelisti analiziraju različite pristupe i modele finansiranja privrednog razvoja slijedom iskustava zemalja iz našeg najbližeg okruženja. Cilj je da se sagledaju mogućnosti inteziviranja razvojnog finansiranja gdje bi, pored nacionalnih razvojnih institucija posebno mjesto trebalo da zauzmu komercijalne finansijske institucije koje su, tradicionalno profitno orjentisane.\n"Tehnološki razvoj u funkciji privrednog razvoja Republike Srpske" se bavi izgledima za inteziviranje tehnološkog razvoja Republike Srpske i ocjenom mogućnosti da ovaj razvoj bude motor ukupnog domaćeg društveno-ekonomskog rasta i razvoja u narednom periodu.\nNa petom panelu gradonačelnici i načelnici iz pet opština pokušaće da pronađu odgovor na pitanje kako uspostaviti ravnomjeran razvoj regija u Republici Srpskoj.\nPosljednji panel "Pravci i mogućnosti privrednog razvoja Republike Srpske u uslovima globalnih društveno-ekonomskih poremećaja" treba da sagleda domaće prakse i poredi ih sa dobrim međunarodnim iskustvima. Takođe, treba da se objektivno sagledaju svi izazovi te prepoznaju mogući pravci dinamičnog i održivog privrednog razvoja Republike Srpske.\nU tom smislu čini se posebno interesantnim analizirati dobra iskustva privrednog razvoja nekih od zemalja iz okruženja koje sa Republikom Srpskom dijele slične probleme i izazove društveno-ekonomskog rasta i razvoja.


BEOGRAD – Vlada Srbije će tokom januara voditi razgovore sa predstavnicima Međunarodnog monetarnog fonda (MMF) o novom aranžmanu, kako bi se nastavilo sa sprovođenjem strukturnih reformi u Srbiji, potvrđeno je danas Tanjugu u Ministarstvu finansija.\n„MMF je, ipak, jedna multinacionalna finansijska institucija koja, pre svega, štiti interese bogatih zemalja, a mi hteli to ili ne moramo da sarađujemo s tim bogatim zemljama, naročito u finansijskom smislu. Zato je vrlo važno kada MMF da pozitivnu ocenu našoj zemlji, a to je značajno i za finansijere i strane investitore“, rekao je Savić za Tanjug.\nGovoreći o obliku novog aranžmana, Savić je uveren da će i taj aranžman, kao i prethodni, biti sastavljen tako da MMF ima ulogu savetodavca, odnosno da će i on biti „Čuvarkuća“ (The Policy Coordination Instrument – PCI)\n„Saveti koje nam je davao MMF u okviru tog aranžmana su bili veoma dobri za građane i državu. Neke je država sprovela, neke nije u potpunosti, ali u svakom slučaju nema razloga da država ne uđe u novi aranžman sa MMF-om“, ističe Savić.\n„Naša država je samouverena da ćemo taj fiskalni deficit lako svesti na planiranih jedan odsto, sa trenutnih 8,6 odsto, to je krupan zadatak. Zbog toga, ne bih isključio da Srbija možda napravi neku vrstu sporazuma sa stend baj aranžmanom, u smislu da se rezervišu neka sredstva“, kaže Savić.\nIstiče da je Vlada Srbije, uprkos pandemiji, uspela da ostvari „manje-više“ ono što je dogovorila sa MMF-om, te je ocena te međunarodne institucije, kaže Savić, dobra i iz ugla naše države i iz ugla građana.\n„Nisu ovom prilikom rekli tih nekoliko zamerki koje su standardne, ali ono sto je bila njihova namera, to je Srbija ostvarila, i iz njihovog ugla to je prelazna ocena“, dodaje Savić.\nPrethodni aranžman sa MMF-om – „Čuvarkuća“ odobren je Srbiji u julu 2018. godine na period od 30 meseci, nije predviđao korišćenje finansijskih sredstava, već je isključivo savetodavnog karaktera.